hotchpotch/miracl-hf-unified huggingface dataset:
দ্য জ্যু অব মাল্টা
দ্য জু অব মাল্টা (ইংরেজি - "The Jew of Malta") ক্রিস্টোফার মার্লো রচিত একটি ঐতিহাসিক নাটক। ১৫৯০ সাল নাগাদ এর প্রথম অভিনয়ের কথা জানতে পারা যায়। এর থেকেই আন্দাজ করা হয় যে নাটকটি খুব সম্ভবত ১৫৮৯ বা ১৫৯০ সালে রচিত হয়। তবে ১৬৩৩ খ্রিস্টাব্দের আগে নাটকটির কোনও প্রকাশিত রূপ পাওয়া যায় না। কিন্তু আমাদের হাতে এসে পৌঁছনো নাটকটির এই তথাকথিত প্রথম প্রকাশিত রূপটিও অনেক বিশেষজ্ঞেরই মতে সম্পূর্ণ বিশুদ্ধ নয়, বরং বিভিন্ন সময়ে অভিনয়ের স্বার্থে মূল নাটকের উপর বেশ কিছু সংযোজন ও পরিমার্জনের দোষে দুষ্ট। বিশেষজ্ঞদের মতে এইসব সংযোজিত ও পরিমার্জিত অংশগুলির রচয়িতা মূলত টমাস হেউড (Thomas Heywood)।
১৬৩৩ সালে প্রকাশিত রূপ অনুযায়ী নাটকটির শিরোনাম বেশ বড় - "দ্য ফেমাস ট্র্যাজেডি অব দ্য রিচ জু অব মাল্টা" ("The famous Tragedy of the Rich Jew of Malta")। তবে সাধারণভাবে "দ্য জু অব মাল্টা" শিরোনামেই নাটকটি বেশি পরিচিত। নাটকটির মূল চরিত্র হচ্ছে বারাবাস, যিনি নাটকে গুরুত্বপূর্ণ ভূমিকা পালন করেন।
গুণধর হাজরা
গুণধর হাজরা () ( -৮ অক্টোবর, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ভারত ছাড় আন্দোলনে টেঁপরপাড়াতে পুলিসের গুলিতে গুণধরসহ দশজন আহত হন। মেদিনীপুর সেন্ট্রাল জেলে অস্বাভাবিক মৃত্যু হয়। গুণধরের জন্ম মেদিনীপুরের রামচন্দ্রপুর পটাশপুরে।
মুকুন্দলাল সরকার
মুকুন্দলাল সরকার () (৩১ ডিসেম্বর, ১৮৮৫ -২৩ অক্টোবর, ১৯৫৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং বাঙলার বিশিষ্ট জননেতা। বৈপ্লবিক কাজের জন্য বহুবার কারাবরণ করেন। শ্রমিক আন্দোলনে পুরোধা ছিলেন। নেতাজী সুভাষচন্দ্র বসুর ঘনিষ্ঠ সহকর্মীরূপে ফরওয়ার্ড ব্লকের প্রতিষ্ঠা ও সংগঠনে উল্লেখযোগ্য অংশগ্রহণ করেন।
শচীন্দ্রনাথ মিত্র
শচীন্দ্রনাথ মিত্র () (৩১ ডিসেম্বর, ১৯০৯ -৩ সেপ্টেম্বর, ১৯৪৭) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব।১৯২৮ সালে সাইমন কমিশনের বিরুদ্ধে বিক্ষোভ করার জন্য তাঁকে কলেজ থেকে বহিষ্কার করা হয়। ১৯৪৩ সালে প্রতিষ্ঠিত কংগ্রেস সাহিত্য সংঘের প্রধান উদ্যোক্তা ও সম্পাদক ছিলেন। সংঘের প্রযোজনায় "অভ্যুদয়" নৃত্যনাট্য ১৯৪৫-৪৬ সালে জনপ্রিয় হয়েছিল। তিনি নদীয়ার সাহেবনগরে বিপ্লবী হরিপদ চট্টোপাধ্যায়ের কৃষি খামারে কিছুদিন অতিবাহিত করেন।
গান্ধীবাদী শচীন্দ্রনাথ সাম্প্রদায়িক দাঙ্গা বন্ধ করার জন্য শান্তি মিছিল বের করার সময় গুণ্ডার ছুরিকাঘাতে মারা যান।
তার পূন্য স্মৃতিতে কলকাতায় বাগবাজারের সন্নিকটে একটি রাস্তার নামকরণ করা হয় যা শচীন মিত্র লেন নামে পরিচিত।
২০১৬ দক্ষিণ এশীয় গেমসে ভলিবল
২০১৬ দক্ষিণ এশীয় গেমসে ৯ ফেব্রুয়ারি থেকে ১৬ ফেব্রুয়ারি পর্যন্ত, ভারতের গুয়াহাটিতে ভলিবল প্রতিযোগিতা অনুষ্ঠিত হয়। এতে ভারত পুরুষ ও মহিলা উভয় ইভেন্টে স্বর্ণ অর্জন করে।
ভারতের অধিক জনসংখ্যা যুক্ত শহরসমূহের তালিকা
এটি ভারতে অধিক জনসংখ্যাযুক্ত শহরসমূহের একটি তালিকা।
"সংজ্ঞা:"
ভারতে ৮টি মহানগর এবং ৪৬টি নগর বিদ্যমান।
" যে শহরগুলোর নাম মোটা অক্ষরে লেখা হয়েছে তা কোনো রাজ্য / কেন্দ্রশাসিত অঞ্চলের রাজধানী।" এখানে শুধুমাত্র নির্দিষ্ট শহরের জনসংখ্যারই উল্লেখ আছে; সেই শহরের উপনগরীয়/ শহরতলী অঞ্চলের নয়।
বাংলাদেশ জাতীয় পুরুষ ভলিবল দল
বাংলাদেশ জাতীয় পুরুষ ভলিবল দল হল বাংলাদেশের একটি জাতীয় পুরুষ ক্রীড়া দল যা পুরুষদের আন্তর্জাতিক ভলিবল প্রতিযোগিতায় বাংলাদেশের প্রতিনিধিত্ব করে। দলটি বাংলাদেশ ভলিবল ফেডারেশন কর্তৃক নিয়ন্ত্রিত ও পরিচালিত হয়। অক্টোবর ২০১৫, অনুযায়ী দলের এফআইভিবি র‌্যাঙ্কিং ছিল ১৪১ তম। এখনও ভলিবল বিশ্বকাপে খেলতে না পারলেও এশিয়ান চ্যাম্পিয়নশিপ সহ বিভিন্ন আন্তর্জাতিক প্রতিযোগিতা ও প্রীতি ম্যাচে অংশগ্রহন করে থাকে।
২০১৬ দক্ষিণ এশীয় গেম্‌স এর জন্য ঘোষিত দল।
বাঙালি হিন্দু
ভারতীয় উপমহাদেশের বঙ্গ বা বাংলা অঞ্চলে বসবাসকারী ভূমিপুত্র বা নৃতাত্ত্বিক হিন্দু জনগোষ্ঠী বাঙালি হিন্দু নামে পরিচিত। বাঙালি হিন্দুরা বাংলা ভাষায় কথা বলে, যে ভাষাটি ইন্দো-অ্যারিয়ান ভাষার পরিবারভুক্ত। বাঙালি হিন্দুরা মূলত হিন্দু দর্শনের অন্তর্গত শাক্ত ও বৈষ্ণব মতবাদের অনুসারী।
বাঙালিরা শিল্প-সংস্কৃতিতে কৃতিত্বের জন্য বিখ্যাত। নানা বাঙালি লেখক, নাট্যকার, সুরকার, চিত্রকর, এবং চলচ্ছিত্রকাররা ভারতে শিল্প ও কলাচর্চার উন্মেষ ও বিকাশে মুখ্য ভুমিকা রাখেন। ঊনবিংশ শতকের বাংলার নবজাগরণ মূলে ছিল কিছু ব্রিটিশদের দ্বারা এদেশে পাশ্চাত্যের শিক্ষার ও পাশ্চাত্যীয় আধুনিকমনস্কতার অনুপ্রবেশ। অন্যান্য ভারতীয়দের তুলনায় বাঙালিরা অপেক্ষাকৃত দ্রুত ব্রিটিশদের প্রথা শিখে ফেলেছিল ও ব্রিটিশদের-ই নিজেদের দেশে ব্যবহৃত প্রশাসনব্যবস্থা ও আইনকানুন ইত্যাদির জ্ঞান পরবর্তী স্বাধীনতা আন্দলনে কাজে লাগিয়েছিল। বাংলার নবজাগরণের মধ্যেই লুকিয়ে ছিল জায়মান রাজনৈতিক ভারতীয় জাতীয়তার বীজ ও আধুনিক ভারতের কলা ও সংস্কৃতির প্রথম উন্মোচন। বাঙালি কবি ও ঔপন্যাসিক রবীন্দ্রনাথ ঠাকুর ১৯১৩ সালে নোবেল পুরস্কার জয় করে এশিয়ায় সাহিত্যে প্রথম নোবেল বিজয়ী হন।
বাঙালি হিন্দু উৎসব প্রিয় জাতি। বাংলা প্রবাদ বাক্যে "বারো মাসে তেরো পার্বণ" এ তার উল্লেখ রয়েছে। বাঙালি হিন্দু মূলত শাক্তধর্ম বিশ্বাসী। তাই বাংলার প্রধান উৎসব গুলিতে শাক্তধর্মীয় প্রভাব পাওয়া যায়। বাংলার মাটিতে হাজার হাজার বছর ধরে মাতৃকা উপাসনা হয়ে আসছে। এছাড়াও বৈষ্ণব ধর্মীয় ও শৈবধর্মের অনুষ্ঠান গুলি বেশ জনপ্রিয়। বাঙালি হিন্দুর ধর্ম বিশ্বাস ও উৎসবে বৌদ্ধ ধর্ম এর গুরুত্বপূর্ণ প্রভাব লক্ষ করা যায়। দুর্গাপূজা বাঙালি হিন্দুর প্রধান ও শ্রেষ্ঠ উৎসব। কালীপূজাও বাঙালি হিন্দুর অন্যতম প্রধান ধর্মীয় উৎসব হিসেবে বিবেচিত হয়। এছাড়া পহেলা বৈশাখ,সরস্বতী পূজা, কোজাগরী লক্ষ্মী পুজো, জগদ্ধাত্রী পূজা, নবদ্বীপের শাক্তরাস, মহালয়া তর্পণ ও চন্ডীপাঠ,বাসন্তী পূজা,মনসা পূজা, শীতলা পূজা, কার্ত্তিক পূজা,কাত্যায়নি পুজো, শিব রাত্রি, চড়ক, অক্ষয় তৃতীয়া,কৌশিকী অমাবস্যা, জামাই ষষ্ঠি, ভাইফোঁটা, জন্মাষ্টমী,দোলযাত্রা, বৈষ্ণব রাসযাত্রা, ঝুলন পূর্ণিমা, নবান্ন, বসন্ত উৎসব, মকর স্নান , গম্ভীরা ইত্যাদি অনুষ্ঠিত হয়।
হলদিয়া তৈল শোধনাগার
ইন্ডিয়ান ওয়েল কর্পোরেশন লিমিটেট পশ্চিমবঙ্গ এর হলদিয়াতে ২.৫০ এমএমটিপি তৈল শোধন ক্ষমতা সম্পূর্ন হলদিয়া তৈল শোধনাগার গড়ে তোলে ।এই তৈল শোধনাগারের উদ্ভোদন হয় ১৯৭৫ সালে জানুয়ারিতে। মধ্যপাচ্য থেকে আনা খনিজতেল এই তৈল শোধনাগারে শোধন করা হয়।
হলদিয়া তৈল শোধনাগারে খনিজ তেল শোধন ও প্রেট্রোলিয়াম দ্রব উৎপাদনের দুটি ইউনিট রয়েছে। একটি ইউনিট জ্বালানি তেল উৎপাদন করে যা ফ্রান্স এর সহযোগিতায় নির্মিত হয়েছে এবং দ্বিতীয় ইউনিটে পিচ্ছিলকারক দ্রব্য উৎপাদিত হয় যা রোমানিয়ার সহোযোগিতায় নির্মিত হয়।
১৯৭৫ সালে এই শোধনাগারের ক্ষমতা ছিল ২.৫০ এমএমটিপি।এরপর ১৯৮৯ সালে উৎপাদন ক্ষমতা বাড়িয়ে করা হয় ২.৭৫ এমএমটিপি। ১৯৯৭ সালে খনিজ তেল শোধনের জন্য একটি ১ এমএমটিপি ক্ষমতার নতুন ইউনিট স্থাপন করা হয় ।ফলে এর উৎপাদন ক্ষমতা হয় ৩.৭৫ এমএমটিপি।বর্তমানে এর উৎপাদন ক্ষমতা ৭.৫০ এমএমটিপি করা হয়েছে।তৈল শোধনাগারটির উৎপাদন ক্ষমতা বাড়িয়ে ১৫ এমএমটিপি করার কথা চলছে।
শোধনাগারের পাশেই ৮০ একর জমিতে ৩৩০০ কোটি টাকা লগ্নি করে আরও একটি কারখানা গড়বে আইওসি। সেখানে শোধনাগারের বর্জ্য ফার্নেস অয়েল এবং বিটুমিন থেকে তৈরি হবে কোক, ডিজেল ও কেরোসিন তেল। হলদিয়া শোধনাগারে বছরে ৭৫ লক্ষ টন পরিশোধিত তেল উত্‌পাদিত হত। তা বেড়ে এখন ৮০ লক্ষ টন। শোধানাগারের বর্জ্য হিসাবে উত্‌পন্ন হয় ফার্নেস অয়েল ও বিটুমিন। কিন্তু বাজারে এই দুই পণ্যের চাহিদা কম। দামও কম। ফলে হলদিয়া শোধনাগারে উত্‌পাদিত ফার্নেস অয়েল ও বিটুমিনের কিছুটা এখন নষ্ট করে দিতে হয়। সংস্থা সূত্রের খবর, বছর কয়েক আগেই আরও একটি থার্মাল ক্র্যাকিং ইউনিট (চলতি কথায় কোকার প্ল্যান্ট) বসিয়ে বর্জ্য ফার্নেস অয়েল ও বিটুমিন থেকে কোক-ডিজেল-কেরোসিন তেল উত্‌পাদনের কথা ভাবা হয়েছিল। পরিকল্পনা অনুযায়ী প্রস্তাবিত কোকার কারখানায় উত্‌পাদনের ২০% হবে কোক, আর ৮০% হবে কেরোসিন-ডিজেল। এতে এক দিকে যেমন শোধনাগারের উত্‌পাদন ক্ষমতা বেড়ে যাবে, অন্য দিকে কম চাহিদার ফার্নেস অয়েল ও বিটুমিনের জায়গায় বেশি চাহিদার কোক-কেরোসিন-ডিজেল উত্‌পাদন করে পূর্বাঞ্চলের বাজার আরও বেশি ধরার চেষ্টর অংশ এই সম্প্রসারণ।
কোকার প্রকল্প তৈরি করতে প্রয়োজন ৫০ একর জমি। বন্ধ হয়ে যাওয়া হলদিয়া সার কারখানার বাড়তি জমি থেকে ৮০ একর আইওসিকে দিয়েছেন কলকাতা বন্দর কতৃর্পক্ষ।
হলদিয়া বন্দরে মধ্যপাচ্য থেকে আসা ট্যাঙ্কার থেকে খনিজ তেল তেল শোধনাগারে আনার জন্য ৩ কিমি পাইপলাইন তৈরি করা হয়েছে বন্দর থেকে তেল শোধনাগার পর্যন্ত।
পারাদ্বীপ-হলদিয়া-বারোউনি পাইপলাইন
পারাদ্বীপ হলদিয়া বারোউনি পাইপলাইন চারটি রাজ্যের মধ্য দিয়ে গেছে। এই পাইপলাইন পারাদ্বীপ বন্দরের সঙ্গে পারাদ্বীপ তৈল শোধনাগার,হলদিয়া তৈল শোধনাগার ও বারোউনি তৈল শোধনাগারকে যুক্ত করেছে। আমদানিকৃত খনিজ তেল এই পাইপলাইন দ্বারা তৈল শোধনাগার তিনটি জায়গাতে পাঠানো হয়। 
পারাদ্বীপ ও হলদিয়ার মধ্যে ইতিমধ্যেই পাইপলাইন তৈরি হয়ে গেছে। এর দৈর্ঘ্য ৩৩০ কিমি।
শাহরিয়ার খান
নবাবজাদা শাহরিয়ার মোহাম্মদ খান (; জন্ম: ২৯ মার্চ, ১৯৩৪) ব্রিটিশ ভারতের ভোপালে জন্মগ্রহণকারী পাকিস্তানী কূটনীতিবিদ ও এশিয়ান ক্রিকেট কাউন্সিল-এর সভাপতি। তিনি ভোপালের রাজপরিবারের সঙ্গে যুক্ত ও তার মাতামহ হামিদুল্লাহ খান ছিলেন ভোপাল রাজ্যের শেষ নবাব। ১০ ডিসেম্বর, ২০০৩ তারিখে পাকিস্তান ক্রিকেট বোর্ডের সভাপতি হিসেবে মনোনীত হন। কিন্তু, ৭ অক্টোবর, ২০০৬ তারিখে পদত্যাগে বাধ্য হন । এরপর ১৬ আগস্ট, ২০১৪ তারিখ থেকে অদ্যাবধি এ দায়িত্বে পুণরায় আসীন হন। নবাব মনসুর আলি খান পতৌদি সম্পর্কে তাঁর আত্মীয়। তাঁর চার সন্তান রয়েছে। বর্তমানে তিনি লাহোর ব্যবস্থাপনা বিজ্ঞান বিশ্ববিদ্যালয়ে পাকিস্তানের বৈদেশিক সম্পর্ক বিষয়ে অধ্যাপনা করছেন।
এক বছর বার্মা শেল অয়েলে কাজ করার পর ১৯৫৭ সালে পাকিস্তানের বৈদেশিক বিভাগে যোগ দেন। ১৯৬০ সালে লন্ডনে পাকিস্তান হাইকমিশনে তৃতীয় সচিব হিসেবে স্থানান্তরিত হন। এরপর ১৯৬২ থেকে ১৯৬৬ সাল পর্যন্ত তিউনিসের দূতাবাসে দ্বিতীয় সচিব ছিলেন। ১৯৭৬ থেকে ১৯৮২ এবং ১৯৮৭ থেকে ১৯৯০ সাল পর্যন্ত যথাক্রমে জর্দান ও যুক্তরাজ্যে পাকিস্তানের দূতের দায়িত্ব পালন করেন।
১ জুলাই, ১৯৯৪ তারিখে জাতিসংঘের মহাসচিব বুত্রোস বুত্রোস গালি কর্তৃক রুয়ান্ডায় বিশেষ প্রতিনিধি হিসেবে জ্যাকুয়েস-রজার বু-বু'র স্থলাভিষিক্ত হন। সেখানে তিনি জাতিসংঘের বিশেষ প্রতিনিধি হিসেবে গণহত্যা ও তৎপরবর্তী শরণার্থী সমস্যা বিষয়ে তদারকী করেন।
কর্মজীবন থেকে অবসর নেয়ার পর একগুচ্ছ পুস্তক রচনা করেন তিনি। ক্রিকেট - এ ব্রিজ অব পিস শিরোনামে পাকিস্তান-ভারত সম্পর্ক বিষয়ে তৃতীয় গ্রন্থ প্রকাশ করেন।
২০০৩ সালে পাকিস্তান ক্রিকেট বোর্ডের সভাপতি হিসেবে মনোনীত হলেও ২০০৬ সালে এ পদ ত্যাগ করতে বাধ্য হন। ২০১৪ সালে প্রধানমন্ত্রী কর্তৃক অনুমোদিত পিসিবি গঠনতন্ত্র প্রণয়নের পর থেকে অদ্যাবধি এ দায়িত্বে পুণরায় আসীন হন। ২০০৬ সালে ওভাল টেস্টে বল টেম্পারিংয়ের বিষয়টি তাঁর সময়কালে সংঘটিত হয়েছিল।
গণেশ থাপা
গণেশ থাপা () একজন নেপালী ক্রীড়া ব্যক্তিত্ব যিনি সর্ব নেপাল ফুটবল ফেডারেশনের প্রাক্তন সভাপতি। তিনি ২০০১ থেকে ২০০৯ সাল পর্যন্ত দক্ষিণ এশীয় ফুটবল ফেডারেশনের সভাপতি এবং এশিয়ান ফুটবল কনফেডারেশনের সহ-সভাপতি ছিলেন। তিনি এশিয়ান ফুটবল কনফেডারেশনের পাচঁজন সহ-সভাপতির একজন হিসাবে ২০১১ সালের ৬ জানুয়ারি নির্বাচিত হয়েছিলেন।
থাপা নেপালের উপ-প্রধানমন্ত্রী কামাল থাপার ভাই। তিনি সর্ব নেপাল ফুটবল ফেডারেশনের সভাপতি হওয়ার পূর্বে নেপাল জাতীয় দলের একজন ফুটবলার ছিলেন। তিনি বাংলাদেশ জাতীয় দলেও খেলে ছিলেন।এসোসিয়েটেড প্রেস কর্তৃক প্রকাশিত মোহাম্মদ বিন হাম্মান দুর্নীতি অনুযায়ী থাপা ২০০৯ সালে $ ১০০,০০০ ডলারের অবৈধ্য উপকৌঠন গ্রহণ করেন। এ অর্থ তার পুত্র গৌরব থাপার ব্যক্তিগত হিসাবে জমা করা হয়েছিল। তবে থাপা পরে দাবি করেন যে তিনি তার ব্যক্তিগত ব্যবহারের জন্য টাকা ধার নিয়েছেন, এ ধরনের বক্তব্য নেপাল ও নেপালী ফুটবলের ভাবমূর্তি ক্ষুণ্য করে।
নভেম্বর ২০১৫ সালে ফিফা থাপাকে ১০ বছরের জন্য নিষিদ্ধ ঘোষণা করে।
দ্বাদশ অলিম্পিয়ান
প্রাচীন গ্রিক ধর্মের ও গ্রিক পুরাণ অনুসারে দ্বাদশ অলিম্পিয়ান হলেন সর্ব দেবতার মন্দিরে (প্যান্থিয়ান) অধিষ্টিত বারোজন প্রধান দেব-দেবী। এই বারোজন দেবতা হলেন, জিউস, হেরা, পসেইডন, দেমেতের, এথেনা, এ্যাপোলো, আর্থেমিস, আরেস, আফ্রোদিতি, হেফাইস্তুস, হর্মিস এবং হেস্টিয়া অথবা ডায়ানসাস. হাদেস এবং পার্সিফোনকে মাঝে মধ্যে দ্বাদশ অলিম্পিয়ানদের একজন বলে মন করা হয়। তবে বেশীরভাগ কাহিনিতে হাদেসকে অন্তর্ভূক্ত করা হয় না কারণ তি‌নি ছিলেন পাতালপুরীর বাসিন্দা এবং যি‌নি কখনই অলিম্পিয়ায় বসবাস করেননি।
দ্বাদশ অলিম্পিয়ান, যারা Dodekatheon নামেও পরিচিত (গ্রীক: Δωδεκάθεον，δώδεκα,[3][4] dōdeka, "দ্বাদশ" and θεοί, theoi, "দেবতা"), যারা অলিম্পিক পর্বতে বসবাস করতেন। অলিম্পিয়ানরা দেবতাদের যুদ্ধে টাইটানদের বিরুদ্ধে তাদের শ্রেষ্ঠত্ব অর্জন করেন। দ্বাদশ দেবতার ধারণাটি এখন পর্যন্ত প্রাপ্ত গ্রিক বা রোমান পুরাণে উ‌ল্লে‌খিত সবচেয়ে প্রাচীন বিষয়।
কড়াপুর মিয়াবাড়ি মসজিদ
কড়াপুর মিয়া বাড়ি মসজিদ মুঘল আমলে নির্মিত বাংলাদেশের একটি প্রাচীন মসজিদ। এটি বরিশাল সদরের কড়াপুরে অবস্থিত। দোতলা এই মসজিদের নিচে ছয়টি দরজা, দোতলায় তিনটি দরজা, তিনটি গম্বুজ, ৮টি বড় ও ১২টি ছোট মিনার রয়েছে।
এটি বৃহত্তর বরিশাল অঞ্চলের ব্রিটিশ আমলের সূচনালগ্নে নির্মিত একটি মসজিদ। শহরের পশ্চিমদিকে বরিশাল- কড়াপুর সড়ক সংলগ্ন মিয়াবাড়িতে মসজিদটি অবস্থিত। এই মসজিদের প্রতিষ্ঠাতা হায়াত মাহমুদ ইংরেজ শাসনের বিরুদ্ধে বিদ্রোহ করার কারণে প্রিন্স অফ ওয়েলস দ্বীপে নির্বাসিত হন এবং তাঁর বুর্জুগ উমেদপুরের জমিদারিও কেড়ে নেয়া হয়। দীর্ঘ ষোল বছর পর দেশে ফিরে তিনি দু’টি দীঘি এবং দোতলা এই মসজিদটি নির্মাণ করেন। মসজিদটির স্থাপত্যরীতিতে পুরান ঢাকায় অবস্থিত শায়েস্তা খান নির্মিত কারতলব খান মসজিদের অনুকরণ দৃশ্যমান।
বাংলাদেশ ব্যাংকের অর্থ পাচারের ঘটনা
৪ ফেব্রুয়ারি ২০১৬ সালে বাংলাদেশের কেন্দ্রীয় ব্যাংক "বাংলাদেশ ব্যাংকের" অ্যাকাউন্ট থেকে ১০ কোটি ১০ লাখ ডলার বা প্রায় ৮০৮ কোটি টাকা ( আটশত আট কোটি টাকা) ডিজিটাল পদ্ধতিতে হ্যাকিংয়ের মাধ্যমে চুরি করা হয় যা যুক্তরাষ্ট্রের ফেডারেল রিজার্ভ ব্যাংক অব নিউইয়র্কে গচ্ছিত ছিল। ফেডারেল রিজার্ভ ব্যাংকের বাংলাদেশ একাউন্ট থেকে চুরি হওয়া ১০০ মিলিয়ন ডলার ফিলিপাইনের জুয়া বাজারে পাওয়া গেছে। এ অর্থ পাচার ফিলিপাইনের ইতিহাসে সর্ববৃহ অর্থ পাচার ঘটনা। ফেডারেল রিজার্ভ ব্যাংক ৮৭০ মিলিয়ন ডলার লেনদেন অবরোধ করে।
হ্যাকাররা ফেডারেল রিজার্ভ ব্যাংক অব নিউ ইয়র্কের বাংলাদেশ কেন্দ্রীয় ব্যাংক হিসাব থেকে ৪ ফেব্রুয়ারি - ৫ ফেব্রুয়ারির মধ্যে ১ বিলিয়ন ডলার চুরির চেষ্ঠা করে। তাও যখন বাংলাদেশ ব্যাংকের কার্যালয় বন্ধ ছিল। বাংলাদেশ ব্যাংকের সহজ পরিচালনা পদ্ধতি ও ব্যাংকের কিছু কর্মকর্তার সহোযোগীতায় তারা সহজে হ্যাক করে বাংলাদেশ ব্যাংকের হয়ে ৩৫টি অর্থ স্থানান্তরের আবেদন জমা দেয়। এই আবেদনসমূহের মধ্যে মাত্র ৫টি আবেদন কার্যকর করে অর্থ ফিলিপাইন ও শ্রীলঙ্কায় নিয়ে যায়। ৫ ফেব্রুয়ারি ২০১৬ তারিখে ৮১ মিলিয়ন ডলার ফিলিপাইনের রিজাল কমার্শিয়াল ব্যাংক করপোরেশনের মাধ্যমে জালিয়াতি হয়েছে এবং পরে তা জুয়া বাজার ঘুরে হংকংয়ে স্থানান্তরিত হয়। অন্য ২০ মিলিয়ন ডলার শ্রীলঙ্কায় পাওয়া গেছে।
বাংলাদেশ ব্যাংকের প্রধান গভর্নর আতিউর রহমান অর্থ তছরুপ ঘটনায় ব্যাপক সমালোচনার প্রেক্ষিতে পদত্যাগ করেছেন। ১৫ মার্চ ২০১৬ তারিখে তিনি প্রধানমন্ত্রীর নিকট তার পদত্যাগ পত্র জমা দেন।
পদত্যাগ পত্র জমা দেওয়ার পূর্বে তিনি জনসমক্ষে বলেন, তিনি দেশের স্বার্থে পদত্যাগ করার জন্য প্রস্তুত। তবে বাংলাদেশের বিশিষ্ট অর্থনীতিবিদ ও রাজনৈতিক বিশ্লেষকেরা মনে করছেন এ অর্থ চুরির ঘটনায় সরকারের উচ্চ পর্যায়ের নেতৃবৃন্দের হাত আছে আর তাদের আড়াল করতেই গভর্নর আতিউর রহমানকে পদত্যাগে বাধ্য করা হয়েছে।
ব্রজমোহন বিদ্যালয়
ব্রজমোহন বিদ্যালয় বাংলাদেশের একটি প্রাচীন ও ঐতিহ্যবাহী মাধ্যমিক স্তরের বেসরকারি শিক্ষা প্রতিষ্ঠান। ১৮৮৪ সালে ব্রজমোহন ইনস্টিটিউশন নামে প্রথম শ্রেণীর ইংরেজী উচ্চ বিদ্যালয় হিসেবে এটি প্রতিষ্ঠিত হয়। বরিশাল জিলা স্কুল এর পরে এটি বরিশাল শহরের দ্বিতীয় প্রাচীনতম উচ্চ বিদ্যালয়। বর্তমানে এখানে ষষ্ঠ থেকে দশম শ্রেণীতে পাঠদান করা হয়।
এছাড়া ব্রজমোহন বিদ্যালয় প্রাঙ্গণ বরিশালের বাংলা নববর্ষ উদযাপনের কেন্দ্র ও বিদ্যালয়ের বিস্তৃত মাঠে প্রতিবছর বৈশাখী মেলা অনুষ্ঠিত হয়।
১৮৮৪ সালের ২৭ জুন প্রখ্যাত সমাজসেবক, রাজনীতিক ও শিক্ষানুরাগী অশ্বিনীকুমার দত্ত তার বাবা, বাবু ব্রজমোহন দত্তের নামে বরিশাল শহরে কালীবাড়ী রোড এলাকায় বিদ্যালয়টি প্রতিষ্ঠা করেন। শুরুতে এটি ব্রজমোহন ইনস্টিটিউশন নামে পরিচিত হলেও পরবর্তীতে ব্রজমোহন বিদ্যালয় হিসেবে এর নামকরণ করা হয়। সেসময় এটি ছিল বরিশাল সহ সমগ্র দক্ষিনাঞ্চলের অন্যতম প্রাচীন উচ্চ বিদ্যালয়।
২০২০ গ্রীষ্মকালীন অলিম্পিক
২০২০ গ্রীষ্মকালীন অলিম্পিক (অফিসিয়ালিভাবে ৩২তম অলিম্পিয়াড এবং সাধারণভাবে টোকিও ২০২০ নামে পরিচিত) আন্তর্জাতিক অলিম্পিক কমিটি কর্তৃক আয়োজিত একটি বহুক্রীড়া প্রতিযোগিতা যা ২০২০ সালে জুলাই থেকে আগস্টে জাপানের টোকিওতে অনুষ্ঠিত হবে। প্রতিযোগিতাটি ৪ জুলাই শুরু হবে এবং শেষ হবে ৯ আগস্ট ২০২০। টোকিও এর আগে ১৯৬৪ সালে গ্রীষ্মকালীন অলিম্পিক আয়োজন করেছিল এবং ২০২০ অলিম্পিকে টোকিও পঞ্চম শহর (এশিয়ার প্রথম) হবে যে দ্বিতীয়বার আয়োজন করা সুযোগ পেয়েছে। এছাড়াও টোকিও ২০২০ গ্রীষ্মকালীন প্যারালিম্পিকও আয়োজন করবে।
শিবরাত্রি
মহাশিবরাত্রি বা শিবরাত্রি হচ্ছে হিন্দু শৈব সম্প্রদায়ের নিকট একটি গুরুত্বপূর্ণ ধর্মীয় আচার অনুষ্ঠান। এই মহাশিবরাত্রি ফাল্গুন মাসের কৃষ্ণ পক্ষের চতুর্দশী তিথিতে পালিত হয়। মহাশিবরাত্রি হল হিন্দুধর্মের সর্বোচ্চ আরাধ্য দেবাদিদেব মহাদেব ‘শিবের মহা রাত্রি’। অন্ধকার আর অজ্ঞতা দূর করার জন্য এই ব্রত পালিত হয়। অগণিত ভক্ত এইদিন শিবলিঙ্গে গঙ্গাজল, দুধ, বেলপাতা, ফুল দিয়ে পূজা করে থাকে।
সব ব্রতের মধ্যে সর্বশ্রেষ্ঠ হল এই মহাশিবরাত্রি। ব্রতের আগের দিন ভক্তগণ নিরামিষ আহার করে। রাতে বিছানায় না শুয়ে মাটিতে শোয়া হয়। ব্রতের দিন তারা উপবাসী থাকে। তারপর রাত্রিবেলা চার প্রহরে শিবলিঙ্গকে দুধ, দই, ঘৃত, মধু ও গঙ্গাজল দিয়ে স্নান করানো হয়। তারপর বেলপাতা, নীলকন্ঠ ফুল, ধুতুরা, আকন্দ, অপরাজিতা প্রভৃতি ফুল দিয়ে পূজা করা হয়। আর  ‘ওঁ নমঃ শিবায়’ এই মহামন্ত্র জপ করা হয় । সেদিন রাত্রি জাগরণ করা হয় ও শিবের ব্রতকথা, মন্ত্র আরাধণা করা হয়। ভারতবর্ষের বারোটি জ্যোতির্লিঙ্গ তথা সমস্ত শিবমন্দিরে এই পূজা চলে, তান্ত্রিকেরাও এইদিন সিদ্ধিলাভের জন্য বিশেষ সাধনা করে। মহাশিবরাত্রি সাধারণত ইংরাজী মাসের ফেব্রুয়ারী বা মার্চ এ অনুষ্ঠিত হয়ে থাকে।
হিন্দু মহাপুরাণ তথা শিবমহাপুরাণ অনুসারে এইরাত্রেই শিব সৃষ্টি, স্থিতি ও প্রলয়ের মহা তান্ডব নৃত্য করেছিলেন । আবার এইরাত্রেই শিব ও পার্বতীর বিবাহ হয়েছিল । এর নিগুঢ় অর্থ হল শিব ও শক্তি তথা পুরুষ ও আদিশক্তি বা পরাপ্রকৃতির মিলন। এই মহাশিবরাত্রিতে শিব তার প্রতীক লিঙ্গ তথা শিবলিঙ্গ রূপে প্রকাশিত হয়ে জীবের পাপনাশ ও মুক্তির পথ দিয়েছিলেন।
শিবমহাপুরাণ অনুসারে, অতি প্রাচীনকালে বারাণসী তথা কাশীধামে এক নিষ্ঠুর ব্যাধ বাস করত। সে প্রচুর জীবহত্যা করত। একদিন শিকারে বেরিয়ে তার খুব দেরী হওয়ার ফলে সে জঙ্গলে পথ হারিয়ে রাতে হীংস্র জন্তুর ভয়ে এক গাছের উপর আশ্রয় নেয় । কোনো শিকার না পেয়ে সে হতাশ হয়ে গাছ থেকে একটা করে পাতা ছিঁড়ে নীচে ফেলতে থাকে । সেই গাছটি ছিল বেলগাছ । আর সেই বেলগাছের নীচে একটি শিবলিঙ্গ ছিল। সেদিন ছিল শিবচতুর্দশী অর্থাৎ মহাশিবরাত্রি। আর ব্যাধও ছিল উপবাসী। তার ফেলা বেলপাতাগুলো শিবলিঙ্গের মাথায় পড়ে এর ফলে তার শিবচতুর্দশী ব্রতের ফল লাভ হয় তার অজান্তেই। পরদিন ব্যাধ বাড়ী ফিরে এলে তার খাবার সে এক অতিথিকে দিয়ে দেয়। এতে তার ব্রতের পারণ ফল লাভ হয়।
এর কিছুদিন পরে সেই ব্যাধ মারা গেলে যমদূতরা তাকে নিতে আসে। কিন্তু শিবচতুর্দশী ব্রতের ফল লাভ হেতু শিবদূতরা এসে যুদ্ধ করে যমদূতদের হারিয়ে ব্যাধকে নিয়ে যায়। যমরাজ তখন শিকার করেন যে শিবচতুর্দশী ব্রত পালন করে এবং শিব বা বিষ্ণুর ভক্ত যেই জন, তার উপর যমের কোনো অধিকার থাকেনা। সে মুক্তিলাভ করে। এইভাবে মর্ত্যলোকে শিবচতুর্দশী ব্রতের প্রচার ঘটে।
মহাশিবরাত্রি অনুষ্ঠানে ভারতবর্ষের বারোটি জ্যোতির্লিঙ্গ তথা সোমনাথ, মল্লিকার্জুন, মহাকালেশ্বর, ওঁকারেশ্বর, কেদারনাথ, ভীমশঙ্কর, বিশ্বেশ্বর, ত্র্যয়ম্বকেশ্বর, বৈদ্যনাথ, নাগেশ্বর, রামেশ্বর ও ঘুশ্মেশ্বর এ বহু মানুষের সমাগম হয় ও সবার হাতে এই জ্যোতির্লিঙ্গের পূজা ও পবিত্র স্পর্শলাভ ঘটে।
শিবপূজায় শিবলিঙ্গ স্নানার্থে প্রধাণত গঙ্গাজল বা গঙ্গাজল মিশ্রিত জল ব্যবহার করা হয় । আর বেলপাতা দেওয়া হয় তিনটি পাতাযুক্ত একটি যৌগিক পত্রকে । তবে বিশেষ লক্ষ্যণীয়, শিবের পূজার বেলপাতার প্রতিটি যৌগিক পত্রের বৃন্ত বা বোঁটার নীচের একটু মোটা অংশ অবশ্যই ভেঙ্গে বাদ দিয়ে তবে সেই বেলপাতা অর্পণ করা উচিত।
আফগানিস্তান ইসলামি রাষ্ট্র
আফগানিস্তান ইসলামি রাষ্ট্র (, "দাওলাতে ইসলামিয়ে আফগানিস্তান") ছিল আফগানিস্তানের রাষ্ট্রীয় নাম। আফগানিস্তান গণতান্ত্রিক প্রজাতন্ত্রের পতনের পর এই রাষ্ট্র গঠিত হয়।
বুরহানউদ্দিন রব্বানী রাষ্ট্রের রাষ্ট্রপতি ছিলেন। পরবর্তীতে তালেবানরা ১৯৯৬ সালে আফগানিস্তানের অধিকাংশ অঞ্চল দখল করার পর আফগানিস্তান ইসলামী আমিরাত প্রতিষ্ঠা করে। নর্দার্ন অ্যালায়েন্স নামে পরিচিত সামরিক বাহিনী সরকার কর্তৃক প্রতিষ্ঠিত হয়েছিল। এই বাহিনী তালেবানের প্রতিপক্ষ ছিল। ২০০১ সাল পর্যন্ত আফগানিস্তান ইসলামি রাষ্ট্র জাতিসংঘে আফগানিস্তানের প্রতিনিধি ছিল। এরপর "আফগানিস্তান ইসলামী প্রজাতন্ত্র" প্রতিষ্ঠিত হয় এবং আমেরিকা ও ন্যাটোর সহায়তায় আফগান অন্তর্বর্তী সরকার নিয়ন্ত্রণ গ্রহণ করে।
ইস্টার্ন রিফাইনারী
ইস্টার্ন রিফাইনারি লিমিটেড হল বাংলাদেশের একমাত্র তৈল শোধনাগার। কোম্পানি আইন ১৯১৩ (সংশোধিত, ১৯৯৪) অনুযায়ী এ প্রতিষ্ঠানটির কার্যক্রম পরিচালিত হয়। একদল পাকিস্তানি শিল্প-উদ্যোক্তা ১৯৬৩ সালে এ প্রকল্পটির উদ্যোগ নেয় এবং চট্টগ্রাম শহরের প্রান্তে  কর্ণফুলি নদীর তীরে ১৫ কোটি ১৭ লক্ষ টাকা প্রারম্ভিক ব্যয়ের মাধ্যমে এ পরিশোধনাগারটি প্রতিষ্ঠিত হয়। ১৯৬৮ সাল থেকে পরিশোধন কেন্দ্রটিতে উৎপাদন কার্যক্রম শুরু হয়। ইস্টার্ন রিফাইনারি লিমিটেড তাদের নিজস্ব পরিশোধন ইউনিটের মাধ্যমে অপরিশোধিত তেল শোধিত করে থাকে। এই শোধনাগারে আরও রয়েছে অনুঘটক পুনর্গঠন ইউনিট, এ্যাসফালটিক বিটুমিন প্ল্যান্ট এবং মৃদু হাইড্রোক্রাকিং ইউনিট। এটি ২০১৫ সালে সেরা সরকারী প্রতিষ্ঠান নির্বাচিত হয়।
এই তৈল শোধনাগার ১৯৬৩ সালে পূব পাকিস্তান শিল্প পরিকাঠামো উন্নয়ন সংস্থা (৩৫%), বার্মা ওয়েল কর্পোরেশন(৩০%) ও বাকি অংশ বেসরকারি সহায়তায় গড়ে তোলা হয়। এরপর ১৯৮৫ সালে ১০০% শেয়ার সরকার নিয়ন্ত্রনে নেয়।
এই তৈল শোধনাগারে ১৬ রকম প্রেট্রোলিয়াম দ্রব্য উৎপাদিত হয়। এর মধ্যে প্রধান হল - এলপিজি, কেরসিন, ডিজেল, বিমানের জ্বালানি ইত্যাদি।
প্রথমে এই তৈল শোধনাগাড়ের উৎপাদন ক্ষমতা ছিল আনেক কম। পরে চাহিদা বাড়ার সঙ্গে সঙ্গে তৈল শোধনাগারটির উৎপাদন ক্ষমতা বাড়িয়ে করা হয়েছে প্রায় ৩ এমএমটিপি।
এই শোধনাগারটিতে খনিজতেল আনা হয় প্রধানত মধ্যপ্রাচ্যের তেল উৎপাদনকারী দেশগুলি থেকে।
আমির আলী
সৈয়দ আমির আলী (; জন্ম: ২৪ নভেম্বর, ১৯৭৮) সিন্ধু প্রদেশের করাচীতে জন্মগ্রহণকারী ও পাকিস্তানী বংশোদ্ভূত ওমানের আন্তর্জাতিক ক্রিকেটার। ওমান ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডারের দায়িত্ব পালন করে থাকেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করেন আমির আলী।
ওমানে অভিবাসিত হবার পূর্বে পাকিস্তানের ঘরোয়া ক্রিকেটে সংক্ষিপ্তকালের জন্য খেলেন। সেখানে প্রথম-শ্রেণীর ক্রিকেটে করাচী হোয়াইটস এবং করাচী ব্লুজের প্রতিনিধিত্ব করেন। কুয়েতে অনুষ্ঠিত ২০০৭ সালের এসিসি টুয়েন্টি২০ কাপে অভিষেক ঘটে তার। ঐ বছরের শেষদিকে নামিবিয়ায় অনুষ্ঠিত ২০০৭ সালের বিশ্ব ক্রিকেট লীগ দ্বিতীয় বিভাগের প্রতিযোগিতায় খেলেন। খেলাগুলো লিস্ট এ ক্রিকেটের মর্যাদা পেয়েছিল। প্রতিযোগিতায় সংযুক্ত আরব আমিরাতের বিপক্ষে নিজস্ব সেরা ৪/৬৩ পেয়েছিলেন।
আন্তর্জাতিক প্রতিযোগিতাগুলোয় ওমান দলের নিয়মিত সদস্যরূপে অংশগ্রহণ করে আসছেন। ২০০৯ সালের বিশ্বকাপ বাছাই, ২০১২ সালের টুয়েন্টি২০ ও ২০১৫ সালের বিশ্ব টুয়েন্টি২০ বাছাইপর্বের খেলাগুলোয়ও অংশ নেন তিনি। তন্মধ্যে আফগানিস্তান দলের বিপক্ষে ৫ম স্থান নির্ধারণী খেলায় অংশ নেয়ার মাধ্যমে টুয়েন্টি২০ আন্তর্জাতিকে অভিষেক ঘটে তার।
ভারতে অনুষ্ঠিত ২০১৬ সালের আইসিসি বিশ্ব টুয়েন্টি২০ প্রতিযোগিতায় দলের অন্যতম সদস্যরূপে অন্তর্ভুক্ত হন। আয়ারল্যান্ডের বিপক্ষে প্রথম খেলায় ১৭ বলে ৫ বাউন্ডারি ও এক ছক্কার সাহায্যে ৩২ রান তুলে দলকে ২ উইকেটের ব্যবধানে জয় পেতে প্রভূতঃ সহায়তা করেন।
আরশাদ আইয়ুব
আরশাদ আইয়ুব (; জন্ম: ২ আগস্ট, ১৯৫৮) অন্ধ্রপ্রদেশের হায়দ্রাবাদে জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতে অফ ব্রেক বোলিং করতেন। পাশাপাশি ডানহাতে ব্যাটিংয়েও সক্ষমতা দেখিয়েছেন তিনি। ১৯৮৭ থেকে ১৯৯০ সালের মধ্যে ১৩ টেস্ট ও ৩২ ওডিআইয়ে অংশগ্রহণ করেছেন তিনি।
১৯৮৭-৮৮ মৌসুমে দিল্লিতে অণুষ্ঠিত সফরকারী ওয়েস্ট ইন্ডিজের বিপক্ষে তাঁর টেস্ট অভিষেক ঘটে। জয়ের জন্য প্রয়োজনীয় ২৭৬ রানের লক্ষ্য নিয়ে ওয়েস্ট ইন্ডিজ খেলতে নামলে তিনি একাকী লড়াই করে ৫ উইকেটের চারটিই দখল করেন। এশিয়া কাপের ইতিহাসে প্রথম পাঁচ-উইকেট লাভ করার কৃতিত্ব অর্জন করেন তিনি। ৩১ অক্টোবর, ১৯৮৮ তারিখে বঙ্গবন্ধু জাতীয় স্টেডিয়ামে অণুষ্ঠিত খেলায় পাকিস্তানের বিপক্ষে তিনি ৫/২১ লাভ করেছিলেন। খেলায় তিনি একে-একে রমিজ রাজা, আমির মালিক, শোয়েব মোহাম্মদ, নাভেদ আঞ্জুম এবং ওয়াসিম আকরামকে আউট করে দলের জয় নিশ্চিত করেন।
১৯৯৮ সালে নিজনামে আরশাদ আইয়ুব ক্রিকেট একাডেমি প্রতিষ্ঠা করেন। এরপর থেকেই অনূর্ধ্ব-১৪ থেকে রঞ্জি ট্রফিতে অনেক খেলোয়াড় অংশ নিয়েছে। ২০১৩ সালে একাডেমি থেকে ২০জন শিক্ষার্থী হায়দ্রাবাদ রাজ্য দলসহ অনূর্ধ্ব-১৪,১৬, ১৯, ২২ দল ও রঞ্জি ট্রফিতে অংশ নেয়।
জানুয়ারি, ২০১০ সালে বাংলাদেশ সফরে ভারত দলের ম্যানেজারের দায়িত্ব পালন করেন। এছাড়াও এইচসিএ'র সভাপতি তিনি।
সিম্ফোনি এক্সপ্লোরার এইচ২০০
সিম্ফোনি এক্সপ্লোরার এইচ২০০ হচ্ছে সিম্ফোনি মোবাইল কোম্পানি কর্তৃক উত্পাদিত অ্যানড্রয়েড স্মার্টফোন। এটি ২০১৫ সালের জানুয়ারিতে বাজারে আসে।
ইউক্রেনীয় জাতীয় ইউনিয়ন
ইউক্রেনীয় জাতীয় ইউনিয়ন () ইউক্রেনীয় রাজনৈতিক দল। ২০০৯ সালে একীভূত হয়ে এই দলটি প্রতিষ্ঠা করে। ২০১৩ সালে দলটি প্রতিষ্ঠা করে। পার্টি নেতা ভিতালি গলার বেদনা।
বাবু মেমান
মোহাম্মদ আহমেদ মেমান (; জন্ম: ২৬ জুন, ১৯৫২) জাম্বিয়ার লুন্ডাজি এলাকায় জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যানরূপে ভূমিকা রাখতেন বাবু মেমান। এছাড়াও ডানহাতে অফ ব্রেক বোলিংয়েও পারদর্শিতা দেখিয়েছেন তিনি।
১৯৭৭ থেকে ১৯৮০ মেয়াদে মাইনর কাউন্টিজ চ্যাম্পিয়নশীপে শ্রুপশায়ারের প্রতিনিধিত্ব করেন তিনি।১৯৭৮ সালের জিলেট কাপে সারে দলের বিপক্ষে ১৬ রানসহ ০/২২ করেছিলেন।
১৯৮৭ সালের ক্রিকেট বিশ্বকাপে জিম্বাবুয়ের পক্ষে একটি ওডিআইয়ে অংশ নিয়েছেন। ভারতের বিপক্ষে অভিষেক খেলাটিতে তিনি ব্যাট হাতে দুই বাউন্ডারি সহযোগে ১৯ রান করলেও ৩৪ রান দিয়ে কোন উইকেট লাভে সক্ষমতা দেখাতে পারেননি তিনি।
ডন মিগুয়েল রুজ
ডন মিগুয়েল এনজেল রুজ (জন্ম ১৯৫২) বা ডন মিগুয়েল রুজ (এই নামেই বেশি পরিচিত) একজন মেক্সিকান লেখক। রুজ ২০১৪ সালে ওয়াটকিন্স এর প্রকাশিত ১০০ প্রভাবশালী আধ্যাত্মিক ব্যক্তিদের একজন।
পাঞ্জাব ক্রিকেট সংস্থা আইএস বিন্দ্রা স্টেডিয়াম
পাঞ্জাব ক্রিকেট সংস্থা আইএস বিন্দ্রা স্টেডিয়াম () চণ্ডিগড়ের কাছে মোহালিতে অবস্থিত ভারতের আন্তর্জাতিকমানের স্টেডিয়াম। পাঞ্জাবের বাথিন্ডা এলাকায় বিসিসিআই কর্তৃক পাঞ্জাবের দ্বিতীয় আন্তর্জাতিক স্টেডিয়াম হিসেবে রয়েছে বাথিন্ডা আন্তর্জাতিক ক্রিকেট স্টেডিয়াম। স্টেডিয়াম নির্মাণে প্রায় ২৫ কোটি রূপী ব্যয়িত হয় ও নির্মাণ কার্য সম্পন্ন করতে ৩ বছর সময় লেগে যায়। মোট ২৬,৯৫০জন দর্শকের আসন রয়েছে এখানে। অরুণ লুম্বা এন্ড অ্যাসোসিয়েটস কর্তৃক স্টেডিয়ামের নকশা এবং আর.এস. কনস্ট্রাকশন কর্তৃক অবকাঠামো নির্মিত হয়েছে। পাঞ্জাব দলের পাশাপাশি আইপিএলে মোহালির নিজ মাঠ হিসেবে কিংস ইলাভেন পাঞ্জাব ব্যবহার করে থাকে। কাছাকাছি চণ্ডিগড় বিমানবন্দরের অবস্থান থাকায় অন্যান্য স্টেডিয়ামের তুলনায় ফ্লাডলাইটের খুঁটিগুলো খাঁটো প্রকৃতির।
২২ নভেম্বর, ১৯৯৩ তারিখে হিরো কাপ প্রতিযোগিতায় ভারত-দক্ষিণ আফ্রিকার মধ্যকার ওডিআই আয়োজনের মাধ্যমে এর শুভ উদ্বোধন ঘটে। পরের মৌসুমে ১০ ডিসেম্বর, ১৯৯৪ তারিখে ভারত-ওয়েস্ট ইন্ডিজের মধ্যকার টেস্ট খেলা প্রথমবারের মতো আয়োজিত হয় এখানে। ১৯৯৬ সালের ক্রিকেট বিশ্বকাপে অস্ট্রেলিয়া-ওয়েস্ট ইন্ডিজের মধ্যকার শ্বাসরুদ্ধকর সেমি-ফাইনালের সমাপ্তি ঘটেছিল। ২০১১ সালের ক্রিকেট বিশ্বকাপের ৩টি খেলা পিসিএ স্টেডিয়ামে হয়েছিল। তন্মধ্যে ৩০ মার্চ, ২০১১ তারিখে ভারত-পাকিস্তানের মধ্যকার ২য় সেমি-ফাইনালে কূটনৈতিক সম্পর্ক স্বাভাবিকরণের উদ্দেশ্যে উভয় দেশের প্রধানমন্ত্রী মনমোহন সিং ও ইউসুফ রাজা গিলানি উপস্থিত ছিলেন। ঐ খেলায় ভারত জয়লাভ করে।
কুসুম শিকদার
কুসুম শিকদার একজন বাংলাদেশি অভিনেত্রী। তিনি নাটক এবং চলচ্চিত্রে অভিনয় করেন। তিনি ২০০২ সালে তিনি লাক্স-আনন্দধারা ফটোজেনিক চ্যাম্পিয়ন হওয়ার গৌরব অর্জন করেন। ২০১০ সালে "গহীনে শব্দ" দিয়ে কুসুম শিকদারের বাংলা চলচ্চিত্রে অভিষেক হয়। তার দ্বিতীয় চলচ্চিত্র "লাল টিপ"-এর জন্য তিনি শ্রেষ্ঠ চলচ্চিত্র অভিনেত্রীর জন্য মেরিল-প্রথম আলো পুরস্কার লাভ করেন এবং তার অভিনীত পরবর্তী চলচ্চিত্র "শঙ্খচিল"-এর জন্য শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার লাভ করেন এবং শ্রেষ্ঠ চলচ্চিত্র অভিনেত্রী বিভাগে মেরিল-প্রথম আলো সমালোচক পুরস্কারের মনোনয়ন লাভ করেন।
কুসুম ছোটবেলা থেকে সঙ্গীত চর্চা করতেন। তিনি নজরুল একাডেমি থেকে নজরুল সঙ্গীত এবং ধ্রুপদী সঙ্গীতের উপর কোর্স সম্পন্ন করেন। পরে ওস্তাদ গুল মোহাম্মদ এবং ওস্তাদ মোরশেদের কাছে গানের তালিম নেন।
২০১০ সালে খালিদ মাহমুদ মিঠু পরিচালিত বাংলাদেশ জাতীয় চলচ্চিত্র পুরস্কার বিজয়ী "গহীনে শব্দ" চলচ্চিত্রের অভিনয়ের মধ্য দিয়ে কুসুমের বড় পর্দায় আগমন ঘটে। ছবিতে তিনি স্বপ্না চরিত্রে অভিনয় করেন। এতে তার বিপরীতে অভিনয় করেন মামনুন হাসান ইমন। পরে তিনি ফ্রান্স-বাংলাদেশ যৌথ প্রযোজনার "লাল টিপ" ছবিতে কাজ করেন। এই ছবিটি পরিচালনা করেন স্বপন আহমেদ। এই ছবিতেও তার বিপরীতে ছিলেন ইমন। এই ছবিতে নিধি চরিত্রে অভিনয়ের জন্য তিনি ১৫তম মেরিল-প্রথম আলো পুরস্কারে জয়া আহসানের ("চোরাবালি" চলচ্চিত্রের জন্য) সাথে যৌথভাবে তারকা জরিপে শ্রেষ্ঠ চলচ্চিত্র অভিনেত্রীর পুরস্কার লাভ করেন। ২০১৫ সালে তিনি ভারতীয় জাতীয় চলচ্চিত্র পুরস্কার বিজয়ী "শঙ্খচিল" ছবিতে অভিনয় করেন। গৌতম ঘোষ পরিচালিত ইন্দো-বাংলাদেশ যৌথ প্রযোজনার ছবিতে তার বিপরীতে অভিনয় করেন কলকাতার প্রসেনজিৎ চট্টোপাধ্যায়। এই ছবিতে অভিনয়ের জন্য তিনি ১৫তম মেরিল-প্রথম আলো পুরস্কারে সমালোচকদের রায়ে শ্রেষ্ঠ চলচ্চিত্র অভিনেত্রীর পুরস্কারের মনোনয়ন লাভ করেন। ২০১৮ সালে প্রদত্ত ৪১তম জাতীয় চলচ্চিত্র পুরস্কারে তিনি নুসরাত ইমরোজ তিশার সাথে যৌথভাবে শ্রেষ্ঠ অভিনেত্রী বিভাগে পুরস্কার লাভ করেন।
কুসুমের প্রথম একক অ্যালবাম "তুমি আজ কত দূরে" প্রকাশিত হয় ১৯৯৯ সালে। এরপর তার দুটি মিশ্র অ্যালবাম "জীবনের যত পাওয়া" এবং "অদল বদল" বের হয় যথাক্রমে ২০০০ এবং ২০০১ সালে। দীর্ঘ ১৬ বছর পর ""নেশা"" শীর্ষক তার একটি একক গান প্রকাশিত হয় ৩ আগস্ট, ২০১৭। বঙ্গ বিডির ইউটিউব চ্যানেলে প্রকাশিত গানটির সঙ্গীতের ভিডিওতেও তিনি অভিনয় করেন।
কুসুম শিকদার তার গাওয়া প্রথম গানের লিরিক্স ও মিউজিক ভিডিওর জন্য নেতিবাচক ভাবে সমালোচিত হন। মিউজিক ভিডিওতে তিনি নিজেই মডেলিং করেন। ২০১৭ সালের ৩ আগস্ট তার মিউজিক ভিডিও এলবাম "নেশা" প্রকাশিত হলে বাংলাদেশে বিশেষভাবে আলোচিত হয়। নেশা গানটির ওপরে অশ্লীলতার অভিযোগ ওঠে ও আইনি ব্যবস্থা নেওয়া হয়। ১৩ আগস্ট, ইউটিউব থেকে 'নেশা' গানটির সমস্ত ভিডিও সরিয়ে নেওয়ার দাবীতে আইনি নোটিস জারি করা হয়।
বাংলাদেশ সশস্ত্র বাহিনী বিভাগ
বাংলাদেশ সশস্ত্র বাহিনী বিভাগ গণপ্রজাতন্ত্রী বাংলাদেশের প্রতিরক্ষা মন্ত্রণালয়ের একটি সমান্তরাল বিভাগ। প্রধানমন্ত্রীর কার্যালয় থেকে বাংলাদেশ সশস্ত্র বাহিনীকে আদেশ ও নিয়ন্ত্রণ করা হয়।
বাংলাদেশ সশস্ত্র বাহিনী বিভাগ ১৯৭৮ সালে প্রতিষ্ঠালগ্ন থেকেই কয়েকবার গঠনগত অবস্থা পরিবর্তিত হয়েছে। এটি প্রতিরক্ষা মন্ত্রণালয়ের অধীনে ডিসেম্বর ১৯৭৮ সালে কমান্ডার-ইন-চীফ এর সচিবালয় হিসেবে উন্নীত হয়েছিল। ৮ বছর পর ১৯৮৬ সালের নভেম্বরে ১০ তারিখ, এটা সুপ্রিম কমান্ড সদর হিসাবে একই মন্ত্রণালয়ের অধীনে পুনঃনামকরণ করা হয়।। বর্তমানে সশস্ত্র বাহিনী বিভাগ একটি ষাধীন মন্ত্রনালয় হিসেবে সরাসরি প্রধান মন্ত্রীর অধীনে কার্য সম্পাদন করছে।
সশস্ত্র বাহিনী বিভাগ প্রিন্সিপাল স্টাফ অফিসারের কার্যালয়, পাঁচটি অধিদপ্তর এবং একটি প্রশাসনিক কোম্পানি দিয়ে গঠিত।
পরিচালকের দপ্তর গুলো হল :
বাষ্প কোণ
বাষ্প কোণ হল একধরনের বাষ্পের মেঘ। যখন কোন বস্তু খুবই দ্রুতগতিতে চলতে চলতে মধ্যবর্তী গতিতে চলে আসে মেঘটি সাধারণত তখন তৈরী হয়। মধ্যবর্তী গতিতে বস্তুর চারপাশের জলীয় বাতাস প্রচন্ডচাপে বাষ্প কোন তৈরী করে। মেঘটি যেমন চোখের পলকে তৈরী হয়, তেমনি চোখের পলকে মিলিয়ে যায়।
উদাহরণ হিসেবে বলা যায়, একটি উড়োজাহাজ যখন তার মধ্যবর্তী (বায়ুর গতি) গতিতে প্রবেশ করে তখন মাঝে মাঝে এই বাষ্প কোণ তৈরী হয়।
অপটিক্যাল মাউস
একটি অপটিক্যাল মাউস হল কম্পিউটার মাউস যা আলোর উৎস ও আলোক সনাক্তকরণ পদ্ধতি ব্যবহার করে কোন কিছুর উপরিভাগে চলাচল বা নাড়াচাড়া বা দিক পরিবর্তন বুঝতে পারে এবং কম্পিউটার প্রদর্শনীতে সে অণুযায়ী কার্সরের নাড়াচাড়া প্রদর্শন করে। আলোর উৎস হিসেবে এতে ব্যবহৃত হয় সাধারণত লেড বা এলইডি এবং আলো সনাক্তকরণের জন্য ব্যবহৃত হয় ফটোডায়োড। এটি মেকানিক্যাল মাউস বা ট্র্যাকবল মাউসের বিকল্প হিসেবে ব্যবহৃত হয়। মেকানিক্যাল মাউসে ঘূর্ণায়মান যন্ত্র, যা সাধারণত একটি বল, ব্যবহার করে নাড়াচাড়ার দিক ও স্থান নির্ণয় করা হয়।
সবচেয়ে পুরনো অপটিক্যাল মাউস, পূর্ব-প্রিন্ট করা মাউসপ্যাডের উপর নাড়াচাড়া ধরতে পারত। বর্তমানের আধুনিক অপটিক্যাল মাউস বেশিরভাগ অস্বচ্চ বা কঠিন (রিফ্লেক্টিভলি ডিফিউজ) আবরনের উপর কাজ করে থাকে। সাধারণত, যেসব বস্তুর উপরিভাগ একক উৎস থেকে আলো পেয়ে প্রতিফলিত হয়ে আবার একই কোনে ছড়িয়ে যায় সেগুলোতে অপটিক্যাল মাউস কম কাজ করে। কোহেরেন্টলি-লিট (লেজার) বৈশিষ্ট্যসম্পন্ন মাউস চকচকে উপরিভাগ আছে এমন বস্তুতেও কাজ করে কিন্তু স্বচ্চ উপরিভাগে ভাল কাজ করে না। যেসব মাউসে ডার্ক ফিল্ড ইলুমিনেশন আছে সেগুলো কাচের উপরও ভাল কাজ করে। আলো শনাক্তের জন্য লেজার ডায়োড ব্যবহার করা হয় সঠিকভাবে নাড়াচাড়া ও স্থান নির্ণয়ের কাজে। তারবিহিন ও ব্যাটারিচালিত অপটিক্যাল মাউসে ব্যাটারির শক্তি সঞ্চয়ে এলইডি তখনই জ্বলে যখন মাউসটিতে কোন নড়াচড়া শনাক্ত হয়।
ফজলে কবির
ফজলে কবির বাংলাদেশ ব্যাংকের বর্তমান গভর্নর। গভর্নর হিসেবে নিয়োগ পাওয়ার আগ পর্যন্ত তিনি রাষ্ট্রায়াত্ত সোনালী ব্যাংকের চেয়ারম্যানের দায়িত্বে ছিলেন। তিনি এর আগে অর্থসচিব ও রেলপথ সচিব হিসেবে দায়িত্ব পালন করেন। যুক্তরাষ্ট্রের ফেডারেল রিজার্ভ ব্যাংক অব নিউইয়র্কে গচ্ছিত বাংলাদেশ ব্যাংকের অর্থ লোপাটের ঘটনায় ড. আতিউর রহমানের পদত্যাগের পর ফজলে কবির নিয়োগ পান।
১৯৫৫ সালের ৪ জুলাই ঢাকায় জন্মগ্রহণ করেন ফজলে কবির। তার পৈতৃক বাড়ি মুন্সীগঞ্জের টঙ্গিবাড়ি উপজেলার হাসাইল গ্রামে। ফজলে কবিরের স্ত্রী মাহমুদা শারমিন বেনু জনপ্রশাসন মন্ত্রণালয়ের অতিরিক্ত সচিব হিসেবে কর্মরত।
ফজলে কবির চট্টগ্রাম বিশ্ববিদ্যালয় থেকে অর্থনীতিতে স্নাতক ও স্নাতকোত্তর করেন। তিনি ১৯৮০ রেলওয়ের সহকারী ট্রাফিক সুপারিনটেনডেন্ট হিসেবে কর্মজীবন শুরু করেন। এর তিন বছরের মাথায় প্রশাসনে যোগ দেন তিনি। ২০১২ সালে অর্থ সচিবের দায়িত্বে আসার আগে জাতীয় পরিকল্পনা ও উন্নয়ন একাডেমির মহাপরিচালকসহ বিভিন্ন গুরুত্বপূর্ণ দায়িত্ব পালন করেন ফজলে কবির। বাংলাদেশ ব্যাংক ও জনতা ব্যাংকের পরিচালনা পর্ষদেও ছিলেন তিনি।
৩৪ বছরের দীর্ঘ চাকরি জীবনে ফজলে কবির বিভিন্ন মন্ত্রণালয়ের বিভিন্ন গুরুত্বপূর্ণ পদ ও মাঠপর্যায়ের প্রশাসকের দায়িত্ব পালন করেন।
এছাড়া ফজলে কবির শিক্ষা মন্ত্রণালয়ের যুগ্ম সচিব এবং অর্থ মন্ত্রণালয়ের অতিরিক্ত সচিব হিসেবে দায়িত্ব পালন করেন। জাতীয় পরিকল্পনা এবং উন্নয়ন একাডেমি ও বিসিএস প্রশাসন একাডেমিতে তিনি মহাপরিচালক হিসেবে কাজ করেন। ২০১২ সালে অর্থসচিব হিসেবে যোগদানের আগে তিনি রেলওয়ে মন্ত্রণালয়ের সচিবের দায়িত্ব পালন করেন। তিনি ২০০৮ সালে জাতিসংঘের ফিন্যান্স এবং বাজেট কমিটি অধিবেশনে বাংলাদেশি প্রতিনিধিদলের নেতৃত্ব দেন।
খিরো নদী
খিরো নদী বা খিরো নদী (ত্রিশাল) বাংলাদেশের উত্তর-কেন্দ্রীয় অঞ্চলের ময়মনসিংহ জেলার একটি নদী। নদীটির দৈর্ঘ্য ৪৫ কিলোমিটার, গড় প্রস্থ ৫৪ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খিরো নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ১০।
খিরো নদীটি ময়মনসিংহ জেলার ফুলবাড়িয়া উপজেলার বাকতা ইউনিয়নে প্রবহমান বানার নদী হতে উৎপত্তি লাভ করেছে। অতঃপর এই নদীর জলধারা একই জেলার ত্রিশাল উপজেলার আমিরবাড়ি ইউনিয়নে পুনর্বার বানার নদীর সাথে মিলিত হয়ে খিরো নাম ধারণ করে গফরগাঁও উপজেলার যশোরা ইউনিয়ন পর্যন্ত প্রবাহিত হয়ে সুতিয়া নদীতে নিপতিত হয়েছে। এই নদীতে সারাবছর পানিপ্রবাহ থাকে না। তবে জুলাই-সেপ্টেম্বর মাসে নদীটিতে স্বাভাবিকের চেয়ে পানির প্রবাহ বৃদ্ধি পায়। পলির প্রভাবে নদীর তলদেশ ক্রমশ ভরাট হয়ে যাচ্ছে, স্থানীয় লোকজন কর্তৃক নদীর দুই পাশ ভরাট করায় এর প্রশস্ততা সংকুচিত হচ্ছে এবং নদীর গভীরতা হ্রাস পাচ্ছে।
অলিম্পিক গেমস আয়োজক শহরের তালিকা
অলিম্পিক গেমস আয়োজক/স্বাগতিক শহরের তালিকা হল ১৮৯৬ সাল থেকে আয়োজিত গ্রীষ্মকালীন ও শীতকালীন উভয় আধুনিক অলিম্পিক গেমসের স্বাগতিক শহরসমূহের একটি তালিকা। ১৯৮৬ সাল থেকে ২৯টি গ্রীষ্মকালীন অলিম্পিক গেমস আলাদা ২৩টি শহরে এবং ২২টি শীতকালীন অলিম্পিক গেমস আলাদা ১৯টি শহরে অনুষ্ঠিত হয়। উপরন্তু, তিনটি গ্রীষ্মকালীন অলিম্পিক এবং দুটি শীতকালীন অলিম্পিক নির্ধারিত সময়ে অনুষ্ঠিত হয়নি; যা পরে বাতিল করা হয়েছিল সেগুলো হল ১৯১৮ বার্লিন (গ্রীষ্মকালীন), ১৯৪০ গার্মিস্চ পার্তেনকির্চেন (গ্রীষ্মকালীন) ও হেলসিকিং (শীতকালীন) এবং ১৯৪৪ লন্ডন (গ্রীষ্মকালীন) ও কর্টিনো দি এমপেজো (শীতকালীন)। ১৯০৬ সালের গ্রীষ্মকালীন অলিম্পিক এথেন্সে অনুষ্ঠিত হয় আন্তর্জাতিক অলিম্পিক কমিটির কোন দৈর্ঘ্য আনুষ্ঠানিকতা ছাড়াই, যদিও হাতে অনেক সময় ছিল এবং একে ১৯০৬ ইন্টারকল্ড গেমস হিসাবে অবহিত করা হয়। আসন্ন অলিম্পিকের জন্য চারটি শহর নির্বাচিন করা হয়েছে; যেগুলো হল ২০১৬ গ্রীষ্মকালীন অলিম্পিকের জন্য রিও দি জেনেরিও, ২০১৮ শীতকালীন অলিম্পিকের জন্য পিয়ংচাঙ, দক্ষিণ কোরিয়া, ২০২০ গ্রীষ্মকালীন অলিম্পিকের জন্য টোকিও এবং ২০২২ শীতকালীন অলিম্পিকের জন্য বেইজিং।
* — গ্রীষ্মকালীন ও শীতকালীন উভয় অলিম্পিক মিলে স্বাগতিক।
কুতুব শাহি রাজবংশ
কুতুব শাহি রাজবংশ (উর্দু: سلطنت قطب شاهی; তেলেগু: కుతుబ్ షాహి రాజవంశము) ছিল ভারতের একটি তুর্কমেন বংশোদ্ভূত শিয়া মুসলিম রাজবংশ। এই রাজবংশ তুর্কমেনিস্তানের কারা কোয়ুনলু রাজবংশের সাথে সম্পর্কিত ধরা হয়। রাজবংশের সদস্যর কুতুব শাহি নামে পরিচিত ছিলেন। বর্তমান ভারতের অন্তর্গত তৎকালীন গোলকুন্ডা সালতানাত তারা শাসন করেছেন। আদিল শাহি এবং নিজাম শাহিদের সাথে গোলকুন্ডা সালতানাতের সংঘর্ষ বিরতিহীনভাবে চলছিল। ১৬৩৬ সালে সম্রাট শাহজাহান কুতুব শাহিদেরকে মুঘলদের সার্বভৌমত্ব মেনে নিতে বাধ্য করেন। ১৬৮৭ সাল পর্যন্ত এই অবস্থা বজায় ছিল। এরপর সম্রাট আওরঙ্গজেব গোলকুন্ডা সালতানাত জয় করেন।
১৬শ শতাব্দীতে রাজবংশের প্রতিষ্ঠাতা সুলতান কুলি কুতুব-উল-মুলক তার চাচা আল্লাহ-কুলি, কিছু আত্মীয় ও বন্ধুর সাথে দিল্লি আসেন। এরপর তিনি দক্ষিণে চলে যান এবং বাহমানি সুলতান মুহাম্মদ শাহর অধীনে চাকরি নেন। বাহমানি রাজ্য দক্ষিণাত্যের পাঁচটি সালতানাতে বিভক্ত হওয়ার পর তিনি গোলকুন্ডা জয় করেন। শীঘ্রই তিনি বাহমানিদের কাছ থেকে নিজের স্বাধীনতা ঘোষণা করেন। তিনি কুতুব শাহ উপাধি ধারণ করেন এবং গোলকুন্ডার কুতুব শাহি রাজবংশ প্রতিষ্ঠা করেন। ১৫৪৩ সালে তার নিজের পুত্র জামশেদ কুলি কুতুব শাহ তাকে হত্যা করে সুলতান হন। পরে ১৫৫০ সালে জামশেদ ক্যান্সারে মারা যান। জামশেদের তরুণ পুত্র এক বছর শাসন করেছেন। এরপর অভিজাতরা ইবরাহিম কুলিকে সুলতান হিসেবে ক্ষমতায় বসায়। মুহাম্মদ কুলি কুতুব শাহর শাসনামলে মুসলিম ও হিন্দুদের মধ্যে সম্পর্ক মজবুত ছিল। অনেক হিন্দু রাষ্ট্রীয় উচ্চপদ লাভ করে। এদের মধ্যে উল্লেখযোগ্য হলেন মন্ত্রী মদন্ন ও আক্কান্ন।
গোলকুন্ডা ও পরবর্তীকালে হায়দ্রাবাদ সালতানাতের রাজধানী ছিল। এই দুইটি শহর কুতুব শাহি সুলতানরা শোভিত করেছেন। এই রাজবংশ ১৭১ বছর গোলকুন্ডা শাসন করেছে। এরপর মুঘল সম্রাট আওরঙ্গজেব ১৬৮৭ সালে সালতানাত জয় করেন।
কুতুব শাহি সুলতানরা স্থাপত্য এবং শিক্ষার অনুরাগী ছিলেন। দরবারে ফার্সি সংস্কৃতি ও সাহিত্যের কদর করা হত। সুলতান মুহাম্মদ কুলি কুতুব শাহ দক্ষিণী উর্দু, ফার্সি ও তেলেগু ভাষায় কবিতা রচনা করেছেন। তিনি বিপুল কাব্যের সংগ্রহ রেখে গেছেন। পরবর্তী কবি ও লেখকরা ফার্সি, হিন্দি ও তেলেগু শব্দ ব্যবহার করে উর্দুতে রচনাকর্ম সম্পাদন করেছেন। ১৫৩৫ সাল নাগাদ কুতুব শাহি সুলতানরা রাজস্ব ও বিচারিক ক্ষেত্রে তেলেগু ভাষার ব্যবহার শুরু করেন।
প্রাথমিক পর্যায়ে কুতুব শাহি সুলতানরা ফার্সি সংস্কৃতির পৃষ্ঠপোষকতা করলেও পরবর্তীকালে দক্ষিণাত্যের স্থানীয় সংস্কৃতিকে গ্রহণ করেন। তেলেগু ভাষা এবং উর্দুর নবগঠিত দক্ষিণী শৈলী প্রধান হয়ে উঠে। কুতুব শাহি সুলতানদের মাতৃভাষা তেলেগু না হওয়া সত্ত্বেও তারা তেলেগু ভাষায় কথা বলতে ও লিখতে পারতেন। তেলেগুর পৃষ্ঠপোষকতার কারণে তারা "তেলেগু সুলতান" নামে আখ্যায়িত হয়েছিলেন।
কুতুব শাহি স্থাপত্য বৈশিষ্ট্যগতভাবে ছিল ইন্দো-ফার্সি। এতে হিন্দু, মুরিশ, মুঘল ও ফার্সি স্থাপত্যের সংমিশ্রণ ঘটেছে। গোলকুন্ডার কিছু ইন্দো-ফার্সি স্থাপত্যের উদাহরণ হল গোলকুন্ডা দুর্গ, কুতুব শাহি সমাধি, চারমিনার, চার কামান, মক্কা মসজিদ ও তুলি মসজিদ।
কুতুব শাহি সুলতানরা শিয়া মতাবলম্বী ছিলেন। জুমার খুতবায় বারো জন শিয়া ইমাম এবং সাফাভিদের নাম উল্লেখ করা হত। তবে ১৬৩৬ সালে শাহজাহান আধিপত্য স্থাপনের পর এই প্রথা বন্ধ হয়ে যায়। শিয়া হলেও রাজ্যে সুন্নি ও হিন্দুদের প্রতি সহিষ্ণুতা দেখানো হত।
কুতুব শাহি বংশে আটজন সুলতান শাসন করেছেন:কুতুব শাহি সুলতানদের সমাধি গোলকুন্ডা থেকে এক কিলোমিটার উত্তরে অবস্থিত। এসকল স্থাপনাকে খোদাই করা পাথর দিয়ে সৌন্দর্যবর্ধন করা হয়েছে এবং তা বাগান দ্বারা ঘেরা।Chopra, R. M., The Rise, Growth And Decline of Indo-Persian Literature, 2012, Iran Culture House, New Delhi.
বানার নদী
বানার নদী বা বানার আপার নদী বা কলমদারী নদী বাংলাদেশের উত্তর-কেন্দ্রীয় অঞ্চলের জামালপুর ও ময়মনসিংহ জেলার একটি নদী। নদীটির দৈর্ঘ্য ৯৬ কিলোমিটার, গড় প্রস্থ ৪৩ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বানার নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৪৪। স্থানীয়ভাবে নদীটি জামালপুর সদর উপজেলায় বানার, ফুলবাড়িয়া উপজেলায় কলমদারী এবং ত্রিশাল উপজেলায় বানার নামে পরিচিত।
বানার নদীটি জামালপুর জেলার জামালপুর সদর উপজেলার শরিফপুর ইউনিয়নে প্রবহমান পুরাতন ব্রহ্মপুত্র নদী হতে উৎপত্তি লাভ করেছে। অতঃপর এই নদীর জলধারা ময়মনসিংহ জেলার ত্রিশাল উপজেলার আমিরবাড়ি ইউনিয়ন অবধি প্রবাহিত হয়ে খিরো নদীতে নিপতিত হয়েছে। এই নদীতে সারাবছর পানিপ্রবাহ থাকে না। পলির প্রভাবে নদীর তলদেশ ক্রমশ ভরাট হয়ে যাচ্ছে, স্থানীয় লোকজন কর্তৃক নদীর দুই পাশ ভরাট করায় এর প্রশস্ততা সংকুচিত হচ্ছে এবং নদীর গভীরতা হ্রাস পাচ্ছে।
নিগার সুলতানা (ক্রিকেটার)
নিগার সুলতানা জ্যোতি (জন্ম: ১ আগস্ট, ১৯৯৭)  শেরপুর জেলায় জন্মগ্রহণকারী বাংলাদেশের প্রথিতযশা প্রমিলা ক্রিকেটার। বাংলাদেশ ক্রিকেট দলের অন্যতম সদস্য তিনি। দলে তিনি মূলতঃ উইকেট-কিপারের দায়িত্ব পালন করে থাকেন। পাশাপাশি ডানহাতি ব্যাটসম্যান হিসেবেও নিগার সুলতানা দলে ভূমিকা রাখছেন।
৬ অক্টোবর, ২০১৫ তারিখে স্বাগতিক পাকিস্তানের বিপক্ষে তার ওডিআই অভিষেক ঘটে। করাচীতে অনুষ্ঠিত ঐ খেলায় তিনি ১০৯ বল মোকাবেলা করে দু'টি বাউন্ডারি সহযোগে অপরাজিত ৩০* রান সংগ্রহ করেছিলেন। এর পূর্বে ৩০ সেপ্টেম্বর, ২০১৬ তারিখে একই দলের বিপক্ষে করাচীতে অনুষ্ঠিত টুয়েন্টি২০ আন্তর্জাতিকে অভিষিক্ত হন তিনি।
১০ ফেব্রুয়ারি, ২০১৬ তারিখে আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে বাংলাদেশ ক্রিকেট বোর্ড কর্তৃক ঘোষিত মহিলা দলে তিনিও অন্যতম সদস্য মনোনীত হন। ১৫ মার্চ, ২০১৬ তারিখে বেঙ্গালুরুতে অনুষ্ঠিত প্রতিযোগিতার উদ্বোধনী খেলায় ভারতের বিপক্ষে অপরাজিত ২৭* রান করলেও তার দল ৭২ রানে পরাজিত হয়।
হিন্দু ধর্মগ্রন্থ
হিন্দুধর্মের বিভিন্ন সম্প্রদায়ের ধর্মীয় পাণ্ডুলিপি ও ঐতিহাসিক সাহিত্যের সংকলনকে হিন্দু ধর্মগ্রন্থ বলা হয়। কয়েকটি হিন্দু ধর্মগ্রন্থ একাধিক সম্প্রদায়ে স্বীকৃত। এগুলিকেই বৃহত্তর অর্থে হিন্দুশাস্ত্র বলা হয়ে থাকে। বেদ ও উপনিষদ্‌ হিন্দুশাস্ত্রের অন্তর্গত। হিন্দুধর্মের বৈচিত্র্যপূর্ণ প্রকৃতির প্রেক্ষাপটে গবেষকরা ‘হিন্দুশাস্ত্রে’র সংজ্ঞা নির্ধারণের বিষয়ে দ্বিধাগ্রস্থ বোধ করেন। কেউ কেউ ভগবদ্গীতা ও আগম শাস্ত্রকে হিন্দুশাস্ত্রের অন্তর্ভুক্ত মনে করেন। অন্যদিকে ডোমিনিক গুডাল ভাগবত পুরাণ ও যাজ্ঞবল্ক্য স্মৃতিকেও হিন্দুশাস্ত্রের অন্তর্ভুক্ত করেছেন।
হিন্দু ধর্মগ্রন্থগুলির দুটি ঐতিহাসিক শ্রেণীবিন্যাস হল: ‘শ্রুতি’ (যা শোনা হয়েছে) ও স্মৃতি (যা মনে রাখা হয়েছে)। শ্রতিশাস্ত্রগুলি সর্বোচ্চ প্রামাণিক ধর্মগ্রন্থ। এগুলি সেই প্রাচীন ধর্মগ্রন্থ যেগুলিকে ‘অপৌরুষেয়’ (স্বয়ং ঈশ্বরের মুখনিঃসৃত) মনে করা হয়। এগুলিই হিন্দুধর্মের কেন্দ্রীয় ধর্মগ্রন্থ। সংহিতা, ব্রাহ্মণ, আরণ্যক ও মুখ্য উপনিষদ্‌ সহ সমগ্র বেদ শ্রুতিশাস্ত্রের অন্তর্গত। শ্রুতিশাস্ত্রের বধ্যে উপনিষদ্‌ এককভাবে হিন্দুধর্মে বিশেষ প্রভাবশালী। এই অংশকে হিন্দুধর্মের শ্রেষ্ঠ ধর্মগ্রন্থ মনে করা হয়। উপনিষদের কেন্দ্রীয় ভাবনাটি এখনও বিভিন্ন দার্শনিক শাখা ও ধর্মীয় প্রথার উপর বিশেষ প্রভাবশালী।
নির্দিষ্ট লেখক কর্তৃক রচিত ধর্মগ্রন্থগুলি ‘স্মৃতি’ পর্যায়ভুক্ত। শ্রুতিশাস্ত্রের তুলনায় স্মৃতিশাস্ত্রের গুরুত্ব কম। স্মৃতিশাস্ত্র বৈচিত্র্যপূর্ণ এক বিশাল শাস্ত্র-সংকলন। বেদাঙ্গ, হিন্দু মহাকাব্য, ধর্মসূত্র, হিন্দু দর্শন, পুরাণ, কাব্য, ভাষ্য এবং রাজনীতি, নৈতিকতা, সংস্কৃতি, শিল্প ও সমাজ-সংক্রান্ত বিভিন্ন ‘নিবন্ধ’ এই ধারার অন্তর্গত।
প্রাচীন ও মধ্যযুগীয় হিন্দু ধর্মগ্রন্থগুলি সংস্কৃত ভাষায় রচিত। অনেক ধর্মগ্রন্থ স্থানীয় ভারতীয় ভাষাতেও রচিত। আধুনিক কালে প্রাচীনতমন ধর্মগ্রন্থগুলি ভারতের বিভিন্ন ভাষা এবং পাশ্চাত্যের নানা ভাষায় অনূদিত হয়েছে। খ্রিস্টের জন্মের আগে হিন্দু ধর্মগ্রন্থগুলি মুখে মুখে রচিত হত ও মনে রাখা হত এবং মুখে মুখেই গুরুশিষ্য-পরম্পরায় এক প্রজন্ম থেকে পরবর্তী প্রজন্মে প্রচলিত ছিল। এক সহস্রাব্দ পর এগুলি পাণ্ডুলিপি আকারে লিখিত হয়। হিন্দুশাস্ত্র মুখে মুখে সংরক্ষণ ও প্রজন্ম থেকে প্রজন্মান্তরে প্রচলনের এই প্রথা আধুনিক যুগেও প্রচলিত আছে।
অনুপ সেনগুপ্ত
অণুপ সেনগুপ্ত () ভারতীয় বাংলা চলচ্চিত্রের একজন পরিচালক। অভিনেত্রী পিয়া সেনগুপ্ত তার স্ত্রী এবং তার ছেলে বনি সেনগুপ্ত‎ ও একজন অভিনেতা।
মোসলেম ভারত
মোসলেম ভারত একটি মাসিক সাহিত্য পত্রিকা ছিল। ১৯২০ সালে ভারতবর্ষে ব্রিটিশ শাসনামলের সময় এই পত্রিকা প্রকাশিত হয়। পত্রিকার নামে মুসলিম শব্দ থাকলেও এতে অন্যান্য ধর্মের লেখকদের রচনাও প্রকাশিত হত। পত্রিকার প্রচ্ছদে ইসলামি শিল্পকলা তুলে ধরা হত। এছাড়াও প্রচ্ছদে রবীন্দ্রনাথ ঠাকুরের নিম্নোক্ত বাণী উৎকীর্ণ ছিল:
‘মানব-সংসারে জ্ঞানালোকের দিয়ালি-উৎসব চলিতেছে। প্রত্যেক জাতি আপনার আলোটীকে বড় করিয়া জ্বালাইলে তবে সকলে মিলিয়া এই উৎসব সমাধা হইবে।’
১৩২৭ বঙ্গাব্দের বৈশাখ মাসে (এপ্রিল/মে ১৯২০ খ্রিষ্টাব্দ) মোসলেম ভারত পত্রিকার প্রথম সংখ্যা প্রকাশিত হয়। ১৩২৮ বঙ্গাব্দের পৌষ মাস (ডিসেম্বর/জানুয়ারি ১৯২১-২২) পর্যন্ত এই পত্রিকা চালু ছিল।
ব্রিটিশ ভারতের মুসলিম লেখকদের বিকাশে মোসলেম ভারত পত্রিকা ভূমিকা রেখেছে। প্রথম বিশ্বযুদ্ধ সমাপ্ত হওয়ার পর কাজী নজরুল ইসলাম ১৯২০ সালে করাচি থেকে ফিরে আসেন। এরপর আফজালুল হকের অনুপ্রেরণায় তিনি এই পত্রিকায় লেখালেখি শুরু করেন। নজরুলের ৪০টি লেখা এতে প্রকাশিত হয়েছে। এর মধ্যে রয়েছে বাঁধনহারা, খেয়াপারের তরণী, শাত-ইল-আরব, মহররম‌, ফাতেহা-ই-দোয়াজদাহম, কামাল পাশা, বিদ্রোহী প্রভৃতি। সৈনিকের পোষাকে নজরুলের ছবিটি এই পত্রিকায় প্রথম প্রকাশিত হয়েছিল।
অন্যান্য মুসলিম লেখকদের প্রকাশিত রচনাকর্মের মধ্যে রয়েছে কাজী ইমদাদুল হকের উপন্যাস "আবদুল্লাহ", সৈয়দ এমদাদ আলীর লেখা জীবনী "হাফেজা", শেখ ফজলুল করিমের লেখা জীবনী "রাজর্ষি এবরাহীম", মোহাম্মদ বরকতউল্লাহর লেখা প্রবন্ধ "পারস্য সাহিত্য"।
বাবা যাদব
বাবা যাদব (, ) ভারতীয় বাংলা এবং হিন্দি চলচ্চিত্রের একজন নৃত্য পরিচালক।
বাবা যাদব অনেক চলচ্চিত্রে পরিচালকের দায়িত্বও গ্রহণ করেন।
ঠেগা নদী
থেগা নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের পূর্ব-পাহাড়ি অঞ্চলের রাঙ্গামাটি ও চট্টগ্রাম জেলার এবং ভারতের মিজোরাম প্রদেশ দিয়ে প্রবাহিত একটি নদী। থেগা নদী সাধারণত প্রবাহিত হয়ে কর্ণফুলী নদীতে মিশেছে।
গৈলা মডেল মাধ্যমিক বিদ্যালয়
গৈলা মডেল মাধ্যমিক বিদ্যালয় বাংলাদেশের একটি প্রাচীন মাধ্যমিক স্তরের শিক্ষা প্রতিষ্ঠান। বরিশালের আগৈলঝাড়া উপজেলার গৈলাতে এটি অবস্থিত। ব্রিটিশ আমলে ১৮৯৩ সালে গৈলা হাই ইংলিশ স্কুল নামে বিদ্যালয়টি প্রতিষ্ঠিত হয়। ২০০৮ সালে গৈলা মাধ্যমিক বিদ্যালয়টি মডেল হাইস্কুলে রূপান্তরিত হয়। বর্তমানে এখানে ষষ্ঠ থেকে দশম শ্রেণীতে পাঠদান করা হয়।
১৮৯৩ সালের ২৩ জানুয়ারি আগৈলঝাড়ার ফুলশ্রী গ্রামের শিক্ষানুরাগী কৈলাশ চন্দ্র সেন নিজ অঞ্চলে শিক্ষা বিস্তারের লক্ষ্যে বিদ্যালয়টি প্রতিষ্ঠা করেন। জানা যায়, তিনি শিক্ষাজীবনে বিএ সম্পন্ন করে সরকারি ম্যাজিস্ট্রেটের চাকরি পেয়েছিলেন, কিন্তু নিজ অঞ্চলের শিক্ষার গুরুত্বের কথা ভেবে উচ্চপদস্থ সরকারি চাকরি ছেড়ে প্রধান শিক্ষকের দায়িত্ব গ্রহণ করেন ও দীর্ঘ ৩৭ বছর বিদ্যালয় পরিচালনার পরে অবসর নেন। তিনি প্রথমে গৈলা কালুপাড়া গ্রামের ঐতিহ্যবাহী দাসের বাড়িতে বিদ্যালয়ের কার্যক্রম শুরু করেন। প্রতিষ্ঠাকালে বিদ্যালয়ের শিক্ষার্থী ছিল ৩৬০ জন। পরবর্তী সময়ে দ্রুত শিক্ষার্থী বৃদ্ধি পাওয়ায় দাসের বাড়ির সম্পত্তির ওপরেই বর্তমান স্থানে স্কুলটি স্থানান্তর করা হয়। বর্তমানে গৌরনদী-গোপালগঞ্জ সড়কের পার্শ্ববর্তী আগৈলঝাড়ায় গৈলা নামক স্থানে বিদ্যালয়টির অবস্থান। বিদ্যালয়টি গৌরনদী-আগৈলঝাড়া অঞ্চলের সর্বপ্রথম মাধ্যমিক পর্যায়ের স্কুল। বিদ্যালয়ের পাশে রয়েছে হিজলী বন্দিশিবিরে ব্রিটিশ পুলিশের গুলিতে নিহত তারক সেনের স্মৃতিসৌধ ও ১৯৭১ সালে মুক্তিযুদ্ধকালীন সময়ে দক্ষিণাঞ্চলে সড়কপথে সর্বপ্রথম সম্মুখযুদ্ধে নিহত শহীদ সিপাহী আলাউদ্দিন ওরফে আলা বক্সের সমাধি।
১৯৯৩ সালে গৈলা মাধ্যমিক বিদ্যালয়ের শতবর্ষ পূর্তি উপলক্ষে প্রাক্তন শিক্ষার্থীরা নিজেদের অর্থায়নে ১৬০০ বর্গফুট আয়তনের ‘শতবর্ষ ভবন’ গড়ে তোলেন। পরবর্তীতে ২০০৮ সালে বিদ্যালয়টি মডেল হাইস্কুলে রূপান্তরিত হয় ও গৈলা মডেল মাধ্যমিক বিদ্যালয় নামকরণ করা হয়। ২০১২ সালে বিদ্যালয়টি ১২০ বছর পূর্তি উপলক্ষে পূনর্মিলনী অনুষ্ঠান উদযাপিত হয়।
বিদ্যালয়টিতে ষষ্ঠ থেকে দশম শ্রেণী পর্যন্ত পাঠদান করা হয়। প্রতিটি শ্রেণীতে একজন ক্লাস শিক্ষক থাকে। বর্তমানে বিদ্যালয়টিতে প্রায় দেড় হাজার ছাত্র-ছাত্রী পড়াশোনা করছে। তাদের পাঠদানের জন্য মোট ৩৭ জন শিক্ষক-শিক্ষিকা ও কর্মচারী নিয়োজিত রয়েছেন।
গণমাধ্যম সংস্কৃতি
সাংস্কৃতিক অধ্যয়ন-এ, গণমাধ্যম সংস্কৃতি বা প্রচারমাধ্যম সংস্কৃতি বলতে পশ্চিমা পুঁজিবাদী সম্প্রদায়কে বোঝায় যা বিংশ শতাব্দী হতে গণমাধ্যমের প্রভাবের ছায়াতলে বিস্তৃতি ও পরিব্যাপ্তি লাভ করেছে। এই পরিভাষাটি গণমাধ্যমের দ্বারা প্রযুক্ত সার্বিক প্রভাব ও বুদ্ধিবৃত্তিক নির্দেশনাকে নির্দেশ করে (প্রধানত টিভি, তবে পাশাপাশি পত্রিকা, বেতার ও চলচ্চিত্র), যা শুধু জনগণের মতামতের উপর ভিত্তি করেই নয় বরঞ্চ তাদের রুচি ও মূল্যবোধের উপরও গুরুত্ব দিয়ে তা নির্ধারণ করা হয়।
পয়েন্টিং স্টিক
একটি পয়েন্টিং স্টিক জয়স্টিকের মতই কাজ করে কিন্তু একে ব্যবহার করা হয় পয়েন্টিং ডিভাইস হিসেবে। এর সাথে টাচপ্যাড বা ট্র্যাকবল থাকে এবং এটি সাধারণত কম্পিউটার কিবোর্ডের উপর বসানো হয়। পয়েন্টিং স্টিকটি নিয়ন্ত্রন করে কার্সর যা দিয়ে বিভিন্ন কাজ করা যায় মাউসের মতই।
পয়েন্টিং স্টিক কাজ করে শক্তি প্রয়োগের হার সনাক্তকরণের মাধ্যমে যা সনাক্ত করতে ব্যবহার করা হয় রিসিন্টিভ স্ট্রেইন গজ। আঙ্গুলের সাহায্যে পয়েন্টিং স্টিকটিকে বিভিন্ন দিকে পরিচালন করা যায়। কার্সর কিরকম গতিতে স্থানান্তর হবে তার নির্ভর করে পয়েন্টিং স্টিকের উপর কতটুকু চাপ প্রয়োগ করা হয়েছে তার উপর। চাপ প্রয়োগ ও কার্সরের গতি কম্পিউটারে পরিবর্তন করা যায় যেমনটি মাউসের বেলায় করা হয়।
একটি কিউট্রি কি-বোর্ডে স্টিকটি বসানো হয় "জি", "এইচ" এবং "বি" অক্ষরের কি'র মাঝখানে আর এর সাথে ব্যবহৃত মাউস বাটন বসানে হয় স্পেসবারের নিচে। মাউস বাটনগুলো ডানহাতে বা বামহাতে ব্যবহার করা হয় যেহেতু সেগুলো কিবোর্ডে রাখা আঙ্গুলের কাছেই থাকে। তোশিবা'র লিব্রেটো, সনি'র ভায়ো ইউএক্সের মত ছোট আকারের ল্যাপটপগুলোতে পয়েন্টিং স্টিকগুলো পর্দার কাছে বসাতে দেখা যায়।
শরীয়তপুর পলিটেকনিক ইন্সটিটিউট
শরীয়তপুর পলিটেকনিক ইনস্টিটিউট
বাংলাদেশের একটি অন্যতম স্বনামধন্য পলিটেকনিক ইনস্টিটিউট।
ঢাকা থেকে মাত্র ৭০ কি.মি দক্ষিনে শরীয়তপুর জেলার পালং থানাধীন রুদ্রকর ইউনিয়নের বুড়িরহাটে খুলনা-চট্টগ্রাম মহাসড়কের পাশে এর অবস্থান।
বাংলাদেশের যে কোন জেলা থেকে বাস সার্ভিসে শরীয়তপুর শহরে এসে বাস বা অটোরিক্সা যোগে বুড়িরহাট।
অত্র প্রতিষ্ঠানটি ২০০১ সালে ২.০২ একর জমির উপর প্রতিষ্ঠিত হয়। ২০০৫ সালে ৪৬ জন শিক্ষার্থী নিয়ে ইলেক্ট্রনিক্স বিভাগে এর প্রথম ক্লাস শুরু হয়। ধাপে ধাপে এতে কম্পিউটার, টেলিকমিউনিকেশন, এবং ইনস্ট্রুমেন্টেশন এ্যান্ড প্রসেস কন্ট্রোল টেকনোলজি যুক্ত হয়। প্রথম ভারপ্রাপ্ত অধ্যক্ষ মীর মোস্তাক মাহমুদ এবং ১২ জন তরুন মেধাবী শিক্ষকদের পদচারনায় যাত্রা শুরু হয় এই প্রতিষ্ঠানটির।
সুন্দর ও সাজানো ক্যাম্পাসটি প্রায় ২.০২ একর জায়গার উপরে প্রতিষ্ঠিত। আরো ৮.২৪ একর জমি অধিগ্রহন করে নতুন একাডেমিক ভবন করার পরিকল্পনা আছে।
অবকাঠামো-সমূহঃ
টেকনোলজি সমূহঃ
ল্যাব সমূহঃ
অন্যান্যঃ
বাংলাদেশ শিক্ষা মন্ত্রনালয়ের অধীনে কারিগরী শিক্ষা অধিদপ্তরের আওতায় বাংলাদেশ কারিগরী শিক্ষা বোর্ডে একযোগে সারা বাংলাদেশের সরকারী ও বেসরকারী পলিটেকনিক সমূহে ভর্তি আহবান করে থাকে। সাধারনত এস.এস.সি পরীক্ষার রেজাল্ট প্রকাশের পনের দিন থেকে এক মাসের মধ্যেই বোর্ডের নিজস্ব ওয়েভ সাইটের মাধ্যমে এ কার্যক্রম পরিচালনা করে থাকে। এস.এস.সি পরীক্ষায় উত্তৃর্ণ যে কোন বিভাগের শিক্ষার্থীগন নূন্যতম জিপিএ-৩.৫০ পেলেই অাবেদনের যোগ্য বলে বিবেচিত। শিক্ষকমন্ডলীঃ
ছাত্র-ছাত্রী সংখ্যাঃ ৪০০+ জনছাত্র-ছাত্রী সংখ্যাঃ ৩৬০+ জনছাত্র-ছাত্রী সংখ্যাঃ ৩২০+ জনছাত্র-ছাত্রী সংখ্যাঃ ৩৪০+ জন। ১. রামকৃষ্ণ দেবনাথ, প্রধান সহকারী
বাংলাদেশের বিভিন্ন জেলার ছাত্রছাত্রী এই প্রতিষ্ঠানে পড়াশোনা করে। কিন্তু কোন ছাত্রাবাস নেই। তবে নতুন করে ৮.০২ একর জমি অধিগ্রহনের মাধ্যমে ছাত্রাবাস নির্মানের পরিকল্পনা আছে।
(রোভার ইউনিট) শরীয়তপুর পলিটেকনিকইন্সটিউট
কোন ধরনের ছাত্র সংগঠন নেই ।
গফরগাঁও রেলওয়ে স্টেশন
গফরগাঁও রেলওয়ে স্টেশন হচ্ছে বাংলাদেশের ময়মনসিংহ বিভাগের ময়মনসিংহ জেলার গফরগাঁও উপজেলায় অবস্থিত একটি রেলওয়ে স্টেশন। এই স্টেশনে ৫টি আন্তঃনগর ট্রেন তিস্তা এক্সপ্রেস, ব্রহ্মপুত্র এক্সপ্রেস, যমুনা এক্সপ্রেস, অগ্নিবীণা এক্সপ্রেস ও হাওর এক্সপ্রেস ট্রেন যাতায়াত করে।
গফরগাঁও রেলওয়ে স্টেশনে চারটি আন্তঃনগর ট্রেনে আসনসংখ্যা ১৭৮টি হলেও প্রতিদিন ৮০০০ যাত্রী যাতায়াত করে থাকেন।
২০১৮ আইসিসি মহিলা বিশ্ব টুয়েন্টি২০
২০১৮ আইসিসি মহিলা বিশ্ব টুয়েন্টি২০ হচ্ছে ২০১৮-১৯ ক্রিকেট মৌসুমের আইসিসি কর্তৃক পরিচালিত আন্তর্জাতিক টোয়েন্টি২০ ক্রিকেট প্রতিযোগিতা যেটি ওয়েস্ট ইন্ডিজে ২ মার্চ থেকে শুরু হয়ে ২৫ মার্চ ২০১৮ তারিখ পর্যন্ত অনুষ্ঠিত হতে যাচ্ছে। এটি হতে যাচ্ছে আইসিসি মহিলা বিশ্ব টুয়েন্টি২০ এর ৬ষ্ঠ সংস্করণ এবং ওয়েস্ট ইন্ডিজ কর্তৃক আয়োজিত ২য় আসর (২০১০ সালের পর)। The tournament was awarded to the West Indies Cricket Board (WICB) at the 2013 annual conference of the International Cricket Council (ICC). The tournament's dates were confirmed at an ICC board meeting in January 2015. After 2018, the gap between tournaments will be extended to four years (rather than the previous two), in line with the men's tournament. South Africa will host the 2022 edition.